Ara tgħinekx din? ….L-EBDA ĦAĠA ELETTRONIKA WARA 8:30 PM!

Kont taf li d-dawl blu mill-apparat tiegħek – Mowbajl, Tablet, TV, laptop, kompjuter – iħawwadlek l-ormoni ta' ġismek u jista' jagħmilha aktar diffiċli għalik biex torqod?

Tant hu hekk li llum il-ġurnata, porzjon mill-apparat l-ġdid qiegħed jiġi manifatturat mingħajr dan id-dawl blu?

Dan għaliex apparat ibbażat fuq l-LED jarmi dawl blu, li jista' jżid il-livelli ta' kortisol f'ġismek.

Il-kortisol huwa l-ormon tal-istress u li huwa ddisinjat biex iqajjimna u nimxu meta nkunu ffaċċjati b'periklu.

U dak jista' jkollu impatt sinifikanti fuq il-melatonina, l-ormon li jinduċi l-irqad.

Ovvjament, dak huwa eżattament l-oppost ta' dak li rridu li jiġri eżatt qabel l-irqad, mhux hekk?

Naf li ħafna minna dipendenti fuq il-mowbajl, it-tv u l-kompjuters tagħna … Allura dan hu eżattament għaliex din il-ġimgħa, se nagħlquhom kollha sa mhux aktar tard mid-9 p.m…. sabiex inkunu nistgħu nieħdu lejl aħjar ta' rqad!

Li jwassal għal ġurnata aħjar, Għada!

Kif tafu, l-irqad għandu impatt tremend fuq kważi kull aspett ta' ħajtek, kemm jekk qed titlef il-piż, ittejjeb il-burdata tiegħek, jew tkun iktar produttiv fuq ix-xogħol.

Ħafna minna għandna bżonn mill-inqas 6 sa 8 sigħat ta' rqad ta' kwalità tajba kull lejl … imma għal ħafna minna, li jkollok daqshekk tista' tkun sfida mhux daqstant faċli ….

U għalhekk, mhux biss dwar l-ammont ta' sigħat li torqod, imma l-KWALITÀ tal-irqad (Kemm qed torqod tajjeb u fil-fond).

Jekk tkun impossibbli li tibqa 'l bogħod mill-apparati elettroniċi tiegħek, għall-anqas ikkunsidra li tnaqqas id-dawl.

Imma xjenzati li għamlu mijiet ta' esperimenti jgħidu li l-aħjar mod kif tevita l-problema …. huwa li tevita l-apparati elettroniċi tiegħek qabel torqod!

Int lest għall-isfida!?!?

Għidilna f'kumment hawn taħt!

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Franz Galea Bezzina u ilu jkanta għal dawn l-aħħar 18-il sena.

Jgħidilna li l-kant dejjem kien strument li bih jirnexxilu jferraħ lin-nies b'mod speċjali lil dawk li jinsabu waħedhom u jkunu jixtiequ ftit kumpanija.

Għal Franz, m'hemm xejn isbaħ mill-mużika biex tagħmel dan.

Wara s-suċċess li kiseb bil-kanzunetta Jien hekk , proprju ftit tal-ħin ilu għadu kemm nieda kanzunetta ġdida li ġġib l-isem ta' ' Milied tal-familja '.

Miktuba minn Franz innifsu u mużika ta' Marco Debono, din il-kanzunetta titratta fuq tipi differenti ta' familji u kif kulħadd igawdi l-Milied bil-mod tiegħu.

Kif ukoll titratta l-elementi kolla li jġib miegħu l-Milied – kemm talb, kemm tiżjin, u l-improtanza li nkunu magħqudin u ngħinu lill-batut.

Il-messaġġ ewlieni ta' din il-kanzunetta hu l-importanza u l-valur tal-familja, u l-valuri li għandna ngħixu bihom matul is-sena kollha iżda li jirriflettu anki fil-Milied.

Silta mill-kanzunetta:

Milied Tal-Familja, b'għan nobbli u pożittiv,

Innaqsu ftit kapriċċi, ngħinu lil min hu fil-qiegħ,

Naraw l-anzjani tagħna u mhux dejjem imwarrbin,

Milied b'differenza, mingħajr bews u tgħanniq.


L-ewwel ħarist lejn il-pupa għaliex ngħid il-verità, dak il-ħin kont qiegħda mehdija sew magħha u ma kellix moħħ diskors.

Ħarist lejn xuxitha sabiħ bjond, għajnejha kbar impinġijin suwed u l-libsa mżarrta xi ftit mill-ġenb, tant kemm kont ilni niġbed fiha u nilgħab biha.

Imbagħad dawwart ħarsti lejn ommi, b'għajnejja kbar, miftuħin beraħ, lesti biex jaraw l-espressjoni ta' ommi waqt li kont qed nistenna biex nisma' din l-aħbar li kellha tagħtini.

"Se jkollna tarbija ġdida fil-familja…….il-bambin……." waqfet ftit biex tieħu nifs.

Dak il-ħin, bl-eċċitament li kellha, bilkemm setgħet tinftiehem sew.

"Il-bambin…….se jerġa' jtina…….lil xi ħadd ieħor ma' min tilgħab inti."

Dak il-ħin suppost fraħt.

Iżda r-rabja kbira li qabditni ġo fija, ma nistax nispjegaha hawn.

"Jien lil Helen irrid!" ridt ngħajjat u nwerżaq.

Imma minflok, għażilt li nitbissem, ħallejt lil ommi tgħannaqni u ħassejt nifisha jinqata' hekk kif wiċċha kien eżatt ma' widinti.

Iżda meta waslet dik il-ġurnata li kelli niltaqa' mat-tarbija l-ġdida……..kont ħerqana biex naraha iżjed milli kienu huma.

Mhux għax kont inħobbha.

Iżda għax ridt nara min kien qed iqanqal din ir-rabja kollha ġo fija.

Stennejt li jgħajtuli ħdejhom.

Kamra bajda mimlija nies lebsin kollox abjad jew aħdar.

Riħa tal-kexxun ta' fuq li kellna d-dar taħt il-mera tal-kamra tal-banju.

Rajt lil missieri ġej lejja mill-kuritur.

Ġrejt b'kemm kelli saħħa.

Eżatt malli rajt lit-tarbija, qalbi bdiet tħabbat b'mod mhux normali.

Ma għannaqthiex.

Ma ridtx nerfagħha.

Ir-riħa tfuħ ta' trabi daħlet f'imnifsejja.

"Jisimha Helen……" qaltli ommi b'vuċi xi ftit maħnuqa, tirrifletti mumenti xi ftit diffiċli waqt il-ħlas.

"Mhux sew!" ridt ngħidilhom.

Iżda bqajt siekta.

It-tarbija ġiet magħna d-dar u tgħidx kemm bdiet tikber.

Fil-bidu kienet torqod fil-kamra t'ommi u missieri, iżda mbagħad meta beda għaddej aktar iż-żmien, ġiet torqod f'kamarti.

Is-sodda ta' Helen ma kinitx għadha hemm.

Minflokha, il-papa' kien ġab sodda oħra.

Sodda ikbar u isbaħ.

Iżda lili iżjed kienet togħġobni dik ta' qabel.

Għax dik kienet ta' oħti.

Oħti Helen.

Il-ġimgħa d-dieħla…..ir-raba' u l-aħħar parti ta' dan ir-rakkont…

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Tissaporti nixfa u mluħa Fl-għaram tar-ramel twarrad.

Tfewwaħ f'iljieli kalmi u kiebja, Tħajjar lill-baħrija tal-leblieb Idduq mil-likwidu ħelu tagħha Biex tiddakkar u titkattar.

Ikkumenta #wpdevar_comment_1 span,#wpdevar_comment_1 iframe{width:100% !important;} Joan Burlo Għalliema


Għandek bżonn: (għal 6 persuni) 1 kg qarnit imqatta' biċċiet żgħar 500ml ilma Mgħarfa żejt taż-żebbuġa 2 basliet imqatta' rqaq 4 sinniet tewm imqattgħin irqaq 4 patatiet kbar maqsumin f'erbgħa 300g piżelli (marrowfat) 2 imgħaref pejst tat-tadam Karrotta kbira mqatta' 2 imgħaref żebbuġ imqatta' Mgħarfa kappar 220ml inbid aħmar 400g bott tadam imqatta', jew 5 tadamiet friski imqatta' Kuċċarina ħabaq Kuċċarina nagħniegħ Kuċċarina curry Kuċċarina rignu Kuċċarina merqtux Kuċċarina ħwawar tal-ħut Kuċċarina bżar Kuċċarina melħ fl-ilma li tgħalli fih il-qarnita 600g spagetti mgħolli (jekk se sservi l-istuffat fuq spagetti)

Saħħan il-500ml ilma ġo kazzola.

Kif jiftaħ jgħali żid il-qarnit u roxx il-kuċċarina melħ.

Ħallih isir fuq nar baxx għal kwarta.

Itfi n-nar u ħalli l-qarnit jibred fl-ilma tiegħu.

Sadanittant, saħħan iż-żejt ġo borma kbira.

Aqli l-basal u t-tewm sakemm jieħdu kulur kannella.

Żid l-inbid, il-pejst tat-tadam, il-karrotta, il- ħabaq, ir-rignu, in-nagħniegħ, il-curry, il-bżar, il-merqtux u il-ħwawar tal-ħut.

Ħawwad sewwa u sajjar fuq nar qawwi għal ftit minuti sakemm l-inbid jevapora.

Żid l-ilma li tkun għallejt il-qarnit fih u mbagħad żid ukoll il-patata, iż-żebbuġ u l-kappar.

Ħawwad sewwa u malli jiftaħ jgħali, baxxi n-nar u żid il-biċċiet tal-qarnit.

Ħallih itektek fuq nar baxx għal nofs siegħa u kultant tih taħwida, sakemm l-istuffat jagħqad ftit u l-qarnit isir tari.

Servi waħdu jew fuq platt spagetti.

L-ikla t-tajba 🙂

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


Purifying Mask Ingredjent importanti fil-qalba ta' din il-maskra huwa l-ilma Sakura, magħruf għal eluf ta' snin fil-farmakopeja Asjatika għall-proprjetajiet idratanti tiegħu!

Kif tużaha: din il-maskra tas-sbuħija għandha tiġi applikata darbtejn fil-ġimgħa!

Applika l-maskra f'saff oħxon, ħalliha għal 10 minuti u għamel massaġġi forma ta' ċrieki – jew neħħiha b'COTTON DISK.

L-għażla hija tiegħek!

Ipurifika l-ġilda

Biex tippurifika

- terminu profond ħafna!

Xi tfisser tippurifika l-ġilda?

Tnaddaf il-pori, tneħħi s-sebum żejjed u l-impuritajiet, sempliċement b'dan il-prodott il-ġilda tieħu n-nifs … dan kollu bl-għan aħħari li jkollok ġilda matta, pori ndaf u magħluqin u dehra radjanti!

Għaliex il-Purifying Mask hi daqshekk importanti?

Il-PURIFYING MASK hija importanti kemm għaliex l-arja ta' madwarna m'hijiex daqshekk nadifa kif ukoll għaliex dan l-aħħar qed ikollna nilbsu maskri ta' protezzjoni, u dan iħalli effett ta' ponot irqaq u aktar żejt ġol-wiċċ.

Biex tippurifika l-ġilda huwa rakkomandat għan-nies kollha b'ġilda żejtnija u kombinata, iżda wkoll għal dawk kollha li sempliċement iridu jibbilanċjaw mill-ġdid il-gilda tagħhom.

Grazzi għall-Purifying clay mask minn Jowaé!

Fil-qalba ta' din il-maskra hemm tafal u l-famuża Lotus Sagra, magħrufa għall-proprjetajiet purifikanti tagħhom.

It-tafal pur jassorbi l-impuritajiet u jnaddaf il-pori fil-fond.

Preżenti wkoll fil-qalba tal-maskra, mikrogrammi tal-papajja, dan jgħin biex tneħħi bil-mod iċ-ċelloli mejta.

Din il-maskra hija faċli ħafna biex tapplikaha, darbtejn fil-ġimgħa u ħalliha għal 5 minuti immassaġġja fl-aħħar nett biex tnaddaf il-pori u mbagħad laħlaħ sew.

Wara li nkunu neħħejna l-maskra importanti li nużaw Hydrating Water mist u Mattifying cream.

Jekk għandek xi mistoqsijiet li tixtieq tistaqsi, ibgħatilna email fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


Il-kunċett ta' din il-kanzunetta hu li waqt li d-dinja kollha għaddejja minn sitwazzjoni diffiċli bħalissa, ħafna nies tilfu s-sens ta' ferħ f'ħajjithom, għaldaqstant din il-kanzunetta tippreżentalna l-ferħ veru tal-Milied.

Din il-kanzunetta tagħti bidu għal żewġ anniversarji ta' ferħ fl-2021; l-għaxar anniversarju mill-kanzunetta Ħelu Bambin (2011-2021) u l-mitt anniversarju mill-ewwel Dimostrazzjoni bil-Bambin minn San Gorg Preca (1921-2021).

Ispirat miċ-ċirkostanzi attwali u miż-żewġ anniversarji, l-għan ewlieni tal-awtur hu li jfakkar aktar minn qatt qabel li l-Milied huwa festa ta' ferħ.

Fi żminijiet diffiċli għandna nieqfu u nirriflettu s-sinjifikat veru tal-Milied, u meta verament naslu biex nifhmu, nindunaw li l-veru sors ta' ferħ ta' ħajjitna mhuwiex dak materjali.

Il-ferħ insibuh biss meta jkollna l-paċi ġewwiena, u fl-imħabba sinċiera lejna nfusna, lejn dawk ta' madwarna u lejn in-natura.

Mhux biss fil-Milied iżda f'kull ġurnata ta' ħajjitna.

Ferħ tal-Milied


Kunfidenti fik innifsek jew le, tagħmel differenza kbira fil-ħajja tiegħek Kif tkellimna l-ġimgħa l-oħra l-ħsibijiet jaffettwawna immens.. jikkontrollawna u jmexxuna..

Jekk l-istima tagħna hija baxxa ħafna ċ-ċans hu li naraw lilna nfusna bħala inkompetenti, bla valur, mhux ta' min iħobbna .. u aktar.. dawn il-ħsibijiet mingħajr ma nafu, jistgħu jaffettwaw l-għażliet tagħna..

Jaffettwaw l-istil tal-ħajja li ngħixu .. ħafna drabi, nibqgħu ngħixu fil-passat u għalhekk nibqgħu staġnati.. dawn iġiegħluna nħossuna agħar minn ħaddieħor u ninqabdu f'xibka ta' negattività liema bħalha.. l-imġiba tagħna tkun proprju mera ta' dawn il-ħsibijiet negattivi li jiddominawna u joffru pedament imnawwar għall-eżistenza tagħna ..

Imma kif nistgħu nibdlu dawn il-ħsibijiet?

Kemm hi diffiċli.. jew faċli, jekk aħna nkunu drajna ngħixu hekk tul ħajjitna?

X'jista' jgħinna naslu għall-bidla li jistħoqqilna?

Primarjament, tajjeb li nifhmu li din mhix xi soluzzjoni li tinstab u tinbidel mil-lejl għan-nhar… U lanqas mhi xi ħaġa li għandha x'taqsam mad-dehra ta' barra.. iżda hija xi ħaġa li għandha x'taqsam mal-għeruq tagħna..

U allura trid proċess li jgħinek issib lilek innifsek.. jirrikjedi ftit paċenzja u perseveranza… Tibżax, jekk temmen li trid bidla, se tasal..

L-istorja tiegħek mhijiex se tinbidel..

Iżda inti tista' tbiddel kif tħares lejn l-istorja tiegħek ..

Jekk tikkommetti ruħek li għallinqas, tkun konxju/konxja tal-ħsibijiet li jgħaddu minn moħħok.. tkun tista' tiggwadanja l-kontroll fuq dawn l-istess ħsibijiet..

Kif tista' tħossok aħjar u allura tibda temmen fik nnifsek?

Tibżax taċċetta min int verament..

Għall-bidu diffiċli, iżda meta jirnexxilek .. tħossok liberu u aħjar..

Tibżax tgħid le, jekk ma tistax jew ma taqbilx.. għall-bidu tkun diffiċli vera.. iżda dan hu l-mod kif wieħed jista' jiġi apprezzat u rispettat..

Aċċetta li jista' jkun li tagħmel żball.. jew li għamilt żball.. ħadd mhu perfett u kulħadd jista' jiżbalja xi darba jew oħra..L-importanti li titgħallem mill-iżball ..

Għax din fir-realtà tista' tkun esperjenza li tgħinek timxi 'l quddiem..

Meta tieħu responsabilità tal-azzjonijiet tiegħek tkun wasalt f'punt fejn immaturajt u tħossok aħjar li tirrealizza x'inhuma l-preġji u fejn huma l-limiti tiegħek..

Xejn mhu daqshekk ta' sodisfazzjon meta bil-preġji tiegħek tkun ta' sapport għal ħaddieħor..

Agħti mingħajr ma tistenna xejn lura.

Ikkommetti ruħek li tiddeċiedi li tilħaq għan..

M'hemmx għalfejn tkun xi ħaġa fenomenali.. ibda bil-mod .. ma' kull pass li tagħmel tkun qed tgħin lilek innifsek timxi 'l quddiem..

Xi kultant bħal dan ir-ritratt ..inħossuna komdi fis-sitwazzjoni li nkunu, allavolja ma nkunux kuntenti, u nibqgħu fid-dell.. inħarsu lejn dak li nixtiequ iżda nibżgħu niċċaqalqu..

Jekk tipprova tasal..

Awguri u tislijiet

Jekk għandek xi mistoqsijiet li tixtieq tistaqsi, xi ħsieb li trid taqsam jew xi suġġett partikolari li tixtieq li nitkellmu dwaru, ibgħatilna fuq info@skoperta.net


Din il-ġimgħa se niffukaw biex niżguraw li jkollok biżżejjed 'BULK' fl-ikel tiegħek li tiekol!

Hekk hu, se niżguraw li jkollna fibra ('fibre') biżżejjed KULJUM!

Hemm ħafna raġunijiet biex tiekol biżżejjed fibra, imma l-ewwel, ejjew ngħaddu għat-tipi ta' fibra.

Hemm fibra solubbli, li tinħall fl-ilma u tgħin biex tbaxxi l-livelli tal-kolesterol fid-demm u tal-glukożju.

Tinstab fil-legumi, ħafur, frott taċ-ċitru, psyllium, xgħir u tuffieħ.

Hemm ukoll fibra li ma tinħalx, li hija t-tip li żżomm il-"plumbing" intern tiegħek jaħdem tajjeb billi tgħin biex tissaħħaħ is-sistema diġestiva tiegħek.

Tista' ssib din it-tip ta' fibra fid-dqiq tal-qamħ sħiħ, nuħħala, fażola, ġewż, ħaxix bħall-pastard, fażola ħadra u patata.

Kemm għandek bżonn kuljum?

Skont l-Istitut tal-Mediċina fl-Istati Uniti, in-nisa għandhom bżonn madwar 25 gramma ta' fibra kuljum waqt li l-irġiel għandhom bżonn madwar 38 gramma.

Ħafna minna niksbu madwar 15-il gramma biss.

Issa, jekk s'issa ma tikolx ħafna fibra, oqgħod attent li żżid bil-mod l-ammont li tikseb kuljum, sabiex tkun tista' tevita jew tnaqqas miċ-ċans li jkollok gass u skumdità oħra.

Ukoll, huwa verament importanti li tkun żgur li tixrob biżżejjed ilma meta tagħti spinta lill-konsum tal-fibra tiegħek, minħabba li l-fibra tassorbi l-ilma mis-sistema tiegħek.

Hawn huma xi raġunijiet importanti li trid tkun żgur li jkollok biżżejjed fibra fid-dieta tiegħek: ● Iżżomm l-imsaren tiegħek jiċċaqalqu regolarment. ● Inaqqas il-kolesterol għoli. ● Tikkontrolla l-livelli taz-zokkor fid-demm. ● Iżżommok tħossok mimli, allura int probabbilment tiekol inqas. ● Tipprovdi "ikel" għall-batterja b'saħħitha li tgħix fl-imsaren tiegħek, u tippromwovi sistema ta' immunita' b'saħħitha.

Int ħa teħodha l-isfida tal-FIBRA ??

Ejjew nimmiraw għal 25 gramma (nisa) u 38 gramma (għall-irġiel) kif jirrakkomanda l-Istitut tal-Mediċina fl-Istati Uniti, kuljum din il-ġimgħa!

Ħalli nota fil-kummenti jekk qed tipparteċipa!

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Ilbieraħ filgħaxija l-bord ta' Mużika Mużika ħabbar l-għoxrin semi-finalist li se jkunu qed jieħdu sehem f'dan il-festival li se jixxandar fuq Television Malta bejn it-18 u l-20 ta' Marzu 2021.

Dawn huma l-għoxrin kanzunetta semi-finalista (f'ordni alfabetika):

Kompożitur: Richard Micallef.

Awtriċi: Roberta Magri.

Kompożitur: Philip Vella.

Għajjejt Inħobb.

Kompożitur: Gilbert Camilleri.

Awtriċi: Rita Pace.

Għal Dan il-Lejl.

Kompożitur: Mark Spiteri Lucas.

Għażiż.

Kompożitur: Cyprian Cassar.

Kompożitur: Philip Vella.

Kompożitur: Bernard Bonnici.

Il-Kitarra u Jien.

Kompożitur: Philip Vella.

Kompożitur: Mark Scicluna.

Kompożitur: Glen Vella.

L-Ewwel Jien.

Kompożitur: Elton Zarb.

Kompożitur: Mark Spiteri Lucas.

Naħseb Fik.

Kompożitur: Aidan Cassar.

Sinfonija Ħiemda.

Kompożituri: Aldo Spiteri u Bradley Spiteri.

Ta' Ftit Kliem.

Kompożitur: Ryan Grech.

Kompożitur: Mark Spiteri Lucas.

Teżor.

George Curmi Il-Puse'.

Kompożituri: Cyprian Cassar u Mark Scicluna.

Tista'.

Kompożitur: Nikolai Gravino.

Vizzju.

Kompożitur: Aidan Cassar.

Warajk.

Kompożitur: Dominic Cini.

Nawguraw lill-kantanti, awturi u kompożituri kollha!


Min kienet din biex setgħet tieħu post l-għażiża tewmija tiegħi?

"Meta jingħalaq bieb, jinfetħu mija," kont smajthom jgħidu l-iskola.

"Qed tara, xorta għandek oħtok….." kienu jgħiduli n-nies u t-tfal l-oħra.

Anke r-ritratti, l-affarijiet kollha li kellha l-għażiża oħti Helen, kienu ġabruhom kollha f'kexxun imsakkar ħalli ma jiftakrux fiha.

Dan kien iweġġagħni.

Ħadd ma kien jifhimni!

"Tgħidilhiex lil Helen b'dak li ġara……" kienu qaluli.

Ma riedux li oħti tkun taf bit-traġedja kbira li kienet ġratilna.

U jien ma ridtx naċċettaha.

Ir-rabja li kelli fija ma riditx titlaq.

Dakinhar li oħti ż-żgħira ħarġet magħna għal għand tal-merċa għall-ewwel darba.

Konna mexjin minn quddiem it-triq li tagħti lejn il-ħanut ta' Duminka.

Jiena, ommi u oħti.

Oħti bilkemm kienet għadha timxi sew, allura minħabba fiha, konna qiegħdin nimxu bilmod.

Ħarist lejn ommi u ħassejtni nirrabja.

Ommi kienet qiegħda tħares lejn oħti u titbissem.

Mhux suppost li kien hemm hi.

Suppost kien hemm oħti Helen.

Żgur ma kontx se nħobbha daqs oħti l-oħra.

Eżatt xħin wasalna quddiem il-ħanut, billi kienet l-ewwel darba li kienet qiegħda timxi fit-tul, rajt lil oħti togħtor minn sieq waħda, tinfixel tħares lejn il-ħanut ta' Duminka u taqa' mal-art.

Għajnejha mtlew bid-dmugħ u rajtha qed iżżomm ġo fiha biex ma tibkix.

Imn'alla ommi ma għamlitx plejtu u qagħdet tfissidha!

Dak il-ħin, qalbi għamlet tikk.

F'dak il-preċiż post. Ġurnata fost l-oħrajn.

Ġurnata sabiħa bħal illum.

Il-ħsejjes tal-karozzi għaddejjin daħlu f'qalbi.

Tifla…….karozza……..ambulanza………demm.

Għafast idejn ommi.

Ħarist lejn Helen.

Lanqas biss riedet tiċċaqlaq.

Rajtha tħares lejja.

Rajtha tħares lejn ommi.

Ommi kienet qiegħda tistenna li jgħaddu l-karozzi.

"Mama……żommli idejja," qaltilha Helen.

Bqajna t-tnejn inħarsu lejha.

It-tnejn li aħna siekta.

"Mama' żommli jdejja……..għax jiġrili bħad-darba l-oħra," qaltilha.

Ħassejt lil ommi tiksaħ, tiċċassa.

Rajt xufftejha jirtogħdu.

Riedet titkellem iżda ma feltħitx.

Iva, hekk hu.

Għax din kienet oħti Helen.

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Tgħid?

Tgħid insibha l-mogħdija li twassal fejn idoqqu t-tokki ferrieħa?

Kieku nkun nista' ntarraflek ħafna inberred moħħi mill-ħsibijiet u x-xewqat li jimirħu f'qalbi Imma ħalqi xott.

Idejja ibsin.

Forsi xi darba jinkiser is-seħer U miegħu s-silenzju li ħakimni u rabatni Qisni farfett imgerfex Li ma jistax itir.

Ħsieb : Din hija l-karba tiegħi meta ħafna drabi nsib diffikulta biex nesprimi dak li nħoss jew li nkun għaddejja minnu.

#wpdevar_comment_1 span,#wpdevar_comment_1 iframe{width:100% !important;} Elaine Gauci Scerri Awtriċi


Għandek bżonn: Għal-log: 250g lewż midħun (intrita pura) 4 mgħaref kawkaw 3 pakketti gallettini plain 4 qatriet essenza tal-vanilla Bott ħalib magħqud condensed 200ml ħalib tal-bott evaporated Għall-ġelu: 6 imgħaref kawkaw 6 imgħaref drinking chocolate 4 imgħaref icing sugar Mgħarfa marġerina 4 mgħaref ħalib

Biex tagħmel il-log:

Poġġi l-gallettini fi skutella kbira u farrakhom f'biċċiet żgħar.

Żid l-intrita u l-kawkaw.

Imbagħad żid l-essenza tal-vanilla, il-ħalib il-magħqud u l-ħalib tal-bott.

Ħallat u għaġen b'idejk sakemm it-taħlita tgħaqad.

Poġġi t-taħlita fuq platt u ifforma b'idejk biex tikseb forma ta' zokk ta' siġra.

Kif tlesti l-forma, poġġiha fil-friġġ għal mill-inqas 15-il minuta.

Sadanittant, ipprepara l-ġelu:

Imla kazzola sa nofsha bl-ilma.

Poġġiha fuq in-nar sakemm tagħli u ħalliha tibqa' ttektek fuq nar baxx.

Poġġi l-ingredjenti kollha tal-ġelu fi skutella li tiflaħ għas-sħana.

Niżżel l-iskutella bil-mod fil-kazzola u ħawwad kontinwament sakemm l-ingredjenti kollha jkunu mdewba.

Iksi l-log bil-ġelu meta l-ġelu jkun għadu sħun.

Meta tkun ksejt il-log kollu, mexxi furketta fuq il-ġelu biex tagħmel marki bħal ta zokk ta' siġra.

Żid kwalunkwe tiżjin ieħor li tixtieq u mbagħad żomm il-log fil-friġġ.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


F'Malta nsibu madwar 19-il speċi.

Tista' titfaċċa wkoll id-damiġella li hija speċi simili ta' daqs iżgħar u li għandha dehra fraġili ħafna.

Il-parti l-kbira tagħhom għandhom ġisimhom ta' lewn aħmar, ikħal, isfar jew oranġjo.

Tara aktar kuluri milli fil-fatt hawn speċi għax in-nisa u l-irġiel għandhom ilwien differenti u jinbidlu wkoll meta jkunu qed jikbru.

Id-damiġella

Il-mazzarelli u d-damiġelli tarahom viċin l-ilma.

Iżommu ma' dan it-tip t'ambjent għax ħajjithom tiddependi fuq l-ilma.

Il-bajd ibiduhom fl-ilma u l-ewwel stadju tal-ħajja jgħadduha taħt wiċċ l-ilma.

Għadajjar kbar jew żgħar, xi vaska, xmara jew nixxiegħa.

Kull ambjent għandu speċi partikolari assoċjati miegħu.

Għalkemm xi speċi huma komuni, ħafna Maltin ma jafu kważi xejn dwarhom.

Bilkemm l-isem mazzarell ma jafu!

Filwaqt li f'xi lokalitajiet għandhom ismijiet oħra, pereżempju, in-naħa taċ-Chadwick Lakes jgħidulhom 'ċikku ġwiebi', il-Baħrija smajthom jgħidulu 'fumfumeru' u qrajt ukoll li kien hawn min jgħidilhom 'farfett tal-għejjun'.

Il-mazzarelli ilhom jeżistu fuq din id-dinja għal miljuni ta' snin tant li nstabu fossili ta' speċi ġganteski li kienu jgħixu miljuni ta' snin ilu.

Il-mazzarell jingħaraf mid-damiġella għax huwa akbar u għax meta jkun wieqaf iżomm il-ġwienaħ miftuħin fuq kull naħa ta' ġisimhom.

Id-damiġella mill-banda l-oħra iżżomm il-ġwienah magħluqin għat-tul fuq ġisimha.

Il-mazzarelli huma predaturi liema bħalhom.

Jikkaċċjaw insetti żgħar bħal nemus u dubbien irqiq waqt li dawn ikunu qegħdin itiru.

Jiġru warajhom b'veloċita' kbira, jaħtfuhom b'saqajhom u jikluhom mingħajr ma jieqfu jtiru.

Bħal predaturi oħrajn, il-mazzarelli għandhom vista tajba ħafna..

Għajnejhom huma l-akbar fost l-insetti u tant huma kbar li kull għajn tokkupa nofs ir-ras.

Il-vista tal-mazzarelli tant hija tajba li dan l-insett kapaċi jilmaħ il-preda tiegħu minn distanza ta' 12-il metru.

L-għajnejn huma tant żviluppati li ħadu post l-antenni li f'insetti oħra jintużaw l-aktar għax-xamm.


Mistoqsija li jkollna spiss hija; X'għandi nuża biex innaddaf wiċċi?

Importanti li nagħrfu l-bżonn ta' kull wieħed u waħda minna.

Il-ġilda tagħna kif inhi X'idejjaqna.

Il-problema.

Minn hemm tkun aktar faċli sabiex insibu dawk il-prodotti li huma adattati għalina.

CLEANSER : Dan huwa prodott li tajjeb nużawh filgħodu u filgħaxija.

L-għażla tal-cleanser hija skont xi tħobb il-persuna.

Tista' tuża cleanser bit-tajjara, tista' wkoll tuża cleanser li taħsel wiċċek bih.

Micellar Water huwa komdu u effiċjenti.

Li tista' tużah bit-tajjara u wara tlaħlaħ.

Wara li nkunu naddafna l-pori tajjeb li nużaw Tonic jew Hydrating Water Mist .

Dan jerġa' jagħlaq il-pori biex jelimina li jidħol ħmieġ u jkollna impuritajiet fil-ġilda tagħna.

Dan huwa prodott importanti.

Id-dawra tal-għajnejn hija fina ħafna u għalkemm għandna nieħdu ħsieb minn kmieni biex innaqqsu l-proċess ta' linji rqaq, importanti li ma nixtrux prodott bl-addoġġ.

Għandu jinxtara skont l-età u n-neċessità.

Day Cream : Dan huwa prodott li se jkun qed iservi ta' protezzjoni fuq il-ġilda tagħna matul il-jum.

Fis-suq hawn tipi diversi iżda dejjem immorru għall-bżonn u dak li nixtiequ li jkun ir-riżultat.

Jaf ikolli bżonn krema matta għaliex għandi wiċċi żejtni.

Jew inkella krema fluida għaliex irridha għal taħt il-foundation.

Tista' tuża wkoll preparazzjoni kontra t-tikmix.

L-għażla hija vasta però tajjeb li dawn il prodotti nixtruhom mingħand min jista' jigwidana tajjeb.

Din il-krema għandha valur importanti ferm, għaliex meta nkunu reqdin ikollna reġenerazzjoni taċ-ċelloli.

Allura meta qed nużaw night cream.

Dan qed jgħin sabiex iċ-ċelloli tagħna jkunu aktar b'saħħithom u meta nikbru jkollna ġilda ħafna aktar idratata u b'inqas effetti tal-età.

Punt importanti huwa SUNBLOCK .

Għalkemm qiegħdin fi żmien xitwi tajjeb li ma ninsewx li jkollna ġranet fejn għalkemm ix-xemx ma tidhirx u ma tinħasx, tkun preżenti u jekk ikollna problemi ta' pigmentation , dan ma jagħmilx tajjeb.

Aktar 'il quddiem nitkellmu fuq l-użu ta' Exfoliating Scrubs u trattamenti tal- pigmentation li jistgħu jintużaw id dar.

Jekk għandek xi mistoqsijiet li tixtieq tistaqsi, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


Glen Vella, Pamela Bezzina u Angela Tirchett ingħaqdu sabiex flimkien joħolqu kanzunetta oriġinali bil-Malti għall-Milied 2020 – "Ersaq Qrib".

Permezz ta' din is-silta, b'kompożizzjoni ta' Pamela Bezzina u lirika ta' Pamela Bezzina u Angela Tirchett, dawn il-kantanti jixtiequ jwasslu messaġġ ta' tama matul dawn iż-żminijiet li għal xi wħud jafu jkunu aktar diffiċli mis-soltu, iħeġġu lil min jismagħha biex jirrifletti fuq x'inhu l-vera sens tal-Milied u jistiednuh biex jiftaħ qalbu għal Ġesù Bambin.

Il-kantanti jikkollaboraw regolarment f'diversi avvenimenti mużikali, biss din hija l-ewwel darba li qed iniedu kanzunetta oriġinali flimkien.

Il-produzzjoni mużikali nħadmet ġewwa Wicked and Loud Studios filwaqt li l-vidjo mużikali ġie miġbud fi kwalità 4K minn Victor Abela, b'direzzjoni ta' Chantal Fenech, ġewwa r-"Russian Chapel" li tinsab fil-ġonna ta' San Anton.


L-isfida ta' din il-ġimgħa jista' jkollha impatt sorprendenti fuq kemm torqod tajjeb, il-livelli ta' enerġija tiegħek, u anke kemm il-ħwejjeġ tiegħek joqogħdu tajjeb … U biex tagħmel inqas ħsara jekk għandek it-tendenza li tixrob naqra żejjed fl-aħħar ftit jiem tas-sena.🍻😱

Din il-ġimgħa l-isfida tiegħek, jekk tagħżel li taċċettaha, hija li toqgħod mingħajr ALKOĦOL.

🍺 Issa, studji juru li xarba waħda kuljum hija sigura għal ħafna nies, u studji juru li jista' jkun hemm ukoll xi benefiċċji għas-saħħa b'dak l-ammont.

☣ IMMA … anke xarba waħda jista' jkollha impatt pjuttost kbir fuq kif tħossok speċjalment fuq individwi aktar sensittivi.

Tista' tnaqqas id-diġestjoni tiegħek, tikkawża nefħa, tagħmlek għajjien, iġġiegħlek tqum ftit wara li torqod, u tista' wkoll taffettwa l-burdata tiegħek.

🍷Dan biex ma nsemmux il-kaloriji "vojta" kollha li qed tieħu.

🔎 L-isfida ta' din il-ġimgħa hi li tbiddel l-alkoħol ma' xarba oħra u tara kif taffettwa l-burdata tiegħek, l-irqad tiegħek, u kif tħossok b'mod inġenerali … Forsi wieħed minn dawk it-tejiet Herbal tajbin (Chamomile & Ginger huwa l-favoriti tiegħi).

💪Nemmen li hija idea tajba li tagħmel dawn l-awtokontrolli kull tant żmien sabiex tkun tista' tara kemm drawwiet / ikel / eċċ differenti għandhom rwol fis-saħħa ta' kuljum tiegħek!

F'każ li qed tistaqsi kemm hi "xarba waħda"…

Skont is-CDC, xarba waħda hija daqs (350 ml) ta' birra (5% kontenut ta' alkoħol), (150 ml inbid) (12% alkoħol), jew 44 ml ta' likur distillat 80-proof (40% kontenut ta' alkoħol) (eż. , ġin, rum, vodka, whisky).

💪💪 Allura … ħa tidħol għaliha din l-isfida?!

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Alphelandra Donia magħrufa wkoll bħala l-pjanta taż-żebra.

Din il-pjanta trid tinżamm f'dawl qawwi u ffiltrat, iżda mhux dawl tax-xemx dirett u l-ħamrija tagħha konsistentement niedja.

Il-pjanti taż-żebra jħobbu umdità kemmxejn ogħla minn ħafna pjanti oħra, Jista' jkollok bżonn tgħolli l-livelli ta' umdità f'kamra artifiċjalment billi tpoġġi l-pjanta fi trej ta' umdità biċ-ċagħaq jew tuża apparat umidifikatur.

Livelli baxxi ta' umdità f'kamra msaħħna artifiċjalment matul ix-xitwa mhux sejrin jagħmlu l-pjanta taż-żebra kuntenta ħafna.

Fertilizzant bilanċjat darba kull ġimgħatejn matul ir-rebbiegħa u s-sajf.

Meta l-fjuri jibdew imutu neħħihom.

Aqta' wkoll iz-zokk u l-weraq 'l isfel biex b'hekk ikun fadal biss żewġ ringieli ta' weraq fl-għoli.

Dan jista' jgħin biex il-pjanta ma ssirx leggy u titlef il-weraq, li ħafna minnhom jagħmlu waqt li jagħtu lill-pjanta l-opportunità li tikber is-sena ta' wara.

Il-kawża ta' meta jaqgħu l-weraq tista' tkun nixfa tal-ħamrija, arja kiesħa wisq jew saħansitra wisq dawl tax-xemx.

Il-parir tiegħi hu li telimina wħud mill-kawżi possibbli li ma jistgħux ikunu l-kawża (eż.

Fix-xitwa – il-possibilità hi li l-kawża mhijiex se tkun id-dawl tax-xemx) u aġġusta l-kundizzjonijiet biex tikkoreġi l-kawżi possibbli.

Il-kawża ta' meta l-ponot tal-weraq isiru kannella probabbli hawnhekk hija umdità baxxa.

L-ewwel, ipprova xarrab ftit il-weraq, u jekk din ma tagħmilx differenza imbagħad ipprova żid l-umdità kif imsemmi hawn fuq.

Din il-pjanta mhijiex tossika għall-klieb u qtates.

#wpdevar_comment_1 span,#wpdevar_comment_1 iframe{width:100% !important;} Roxanne Gauci Taliana Kontributriċi


Il-kantant Malti Kurt Anthony, huwa l-moħħ wara dan il-proġett.

Kantanti popolari oħrajn se jingħaqdu miegħu dalwaqt għal kanzunetta leġġendarja li kienet ħarġet fis-snin tmenin mill-artisti internazzjonali bħal Michael Jackson, Tina Turner, Lionel Richie fost ohrajn.

Kurt jgħidilna, "Kanzunetta li tfisser għaqda u imħabba..

Il-mużika hija katina b'saħħitha u din kienet opportunità biex ningħaqdu flimkien fl-iktar żmien diffiċli minkejja xi indifferenzi.

Jien bniedem li minn ċkuniti ħabbejt ħafna l-kant u l-kantanti u fl-aħħar se jkolli xi ħaġa li tgħaqqadni ma' dawn l-artisti li kont insegwi fuq it-televiżjoni mindu kont ċkejken.

Artisti bħal Mike Spiteri, William Mangion, Claudia Faniello, Ludwig, Debbie u oħrajn.

Meta ġejt biex nagħżel il-kantanti kollha kienet diffiċli.

Kellimt 'il fuq minn 30 artist lokali.

Kulħadd wera interess imma minħabba d-dati li kienu ristretti ħafna kellna nagħmlu għażla u nżilna għal 20… Michela Galea, Claudia Faniello, Olivia Lewis, Debbie Scerri flimkien mat-tifla tagħha Nicole Vella, Mark Anthony Bartolo, Kevin Paul Calleja, Maria Luana, Gail Attard, Mark Spiteri Lucas, Gaia Cauchi, Mike Spiteri, William Mangion, Ludwig Galea, Laura Bruno, Nicole Frendo, Lisa Tabone, jien innifsi u finalment act ċkejkna li bħalissa tinsab fuq fomm kulħadd iżda ma nixtiqux niżvelawha għalissa."

Kurt jgħidilna wkoll li sab ħafna appoġġ mill-artisti kollha li ipparteċipaw b' mod speċjali minn Ludwig Galea li kkoordina l-vuċijiet u l-armoniji u Maria Luana li minkejja li tagħmel parti mill-'cast' idderiġiet il-filmat li se jitwassal lill-Maltin u l-Għawdxin kollha fil-ġranet li ġejjin.

Jirringrazzja wkoll lil Dar il-Mediterran li tawhom lokazzjonijiet mill-isbaħ ghall-filmat kif ukoll lill-Kunsill Lokali tal-Belt Valletta li ta sapport kbir lil din l-idea.

Fil-ġranet li ġejjin se nkunu qed naqsmu dan il-proġett fuq skoperta.net


MORE THAN THIS hija single ġdida ta' Marija Djinovic, tifla ta' 11-il sena li għandha passjoni għall-kant.

Fuq kitba ta' Rita Pace u mużika ta' Marco Debono, din is-silta ġġiegħelna nirriflettu fuq dak li jfisser tassew il-Milied.

Qalb l-istorbju ta' min jiċċelebra, l-ikel, ix-xiri, it-tgawdija, ir-rigali u l-materjaliżmu, kultant ninsew dak li hu tassew importanti f'dan l-istaġun: il-familja, il-ġenerożita', il-ħin mal-maħbubin u l-għaqda.

Ninsew ukoll kemm hawn min tant intlaqgħet ħażin mill-pandemija li ma jistax joffri lill-familja dawk il-kapriċċi u r-rigali li jiswew il-flus, u forsi wkoll neqsin minn dak li aħna nieħduh for granted.

Issa waqt il-pandemija, nistgħu niskopru dik is-sempliċità li tista' tgħaqqadna flok il-ġiri li jaljenana, u anki l-ħeġġa li nuru solidarjetà ma' ħaddieħor u naqsmu xi ftit milli għandna ma' min hu inqas ixxurtjat.

J'Alla din il-kanzunetta tispirana ħalli nħossu aħna wkoll li hemm xi ħaġa iżjed minn dak li hu materjali, il-ferħ li li jista' jinsab biss fil-qalb.

Il-filming tal-vidjo mużikali kien f'idejn Luke Borg.

It-tim jinsabu ħerqana biex iwasslu messaġġ pożittiv għal dan il-Milied filwaqt li jawguraw il-festi t-tajba lil kulħadd.


"Nistgħu f'dan il-Milied naqsmu l-ferħ tagħna ma' ħaddieħor, bħal ma nagħmlu ta' kull sena bit-talent tagħna?" – Din kienet il-mistoqsija f'moħħ l-istudenti u l-għalliema ta' Future Voices Studio fil-Gudja, taħt id-direzzjoni ta' Ms Iona Dalli b'assistenza ta' Ms Marija Bellia.

Future Voices Studio hija għaqda taħt id-direzzjoni ta' Ms Iona Dalli bl-assistenza ta' Marija Bellia li toffri lezzjonijiet tal-kant u sessjonijiet ta' recordings u produzzjoni tal-mużika fil-Gudja.Fiha jattendu ammont ta' kantanti solisti u anke żewġ korijiet; wieħed magħmul minn tfal ta' eta żgħira, u ieħor minn adoloxxenti.

Iona Dalli, għandha 26 sena, mill-Gudja u ilha tmexxi dan l-istudio għal madwar 11-il sena.

Minbarra li tagħti l-lezzjonijiet tal-kant, Iona għandha l-karriera ta' għalliema tal-ewwel sena primarja.

Hija tgħid li tqis ħajjitha bħala waħda mimlija, però mimlija b'affarijiet li tħobb immens li huma l-edukazzjoni u l-mużika.

Marija, li għandha 17-il sena, toqgħod il-Gudja wkoll u hija studenta fil-Junior College.

F'din l-aħħar sena ngħaqdet ma' Iona bħala kollega fl-istudio fejn hi wkoll tagħti xi lezzjonijiet tal-kant.

Barra minn hekk, hija wkoll mużiċista u tipprattika d-daqq tal-kitarra, il-pjanu u l-kurunetta.

Kemm Iona, u kemm Marija, iħaddnu passjoni kbira għall-mużika, u ilhom snin jaħdmu f'dan il-qasam, Marija tikteb il-lirika għall-kanzunetti oriġinali tagħha, u Iona tipproduċi l-mużika.

Din is-sena iddeċidew li jieħdu x-xogħol tagħhom pass 'il quddiem, u jinkludu lill-istudenti ta' Future Voices fil-prodott finali tal-mużika li joħorġu.

Permezz tal-proġett bl-isem "Għażiż Milied" li jikkonsisti f'kanzunetta oriġinali, b'lirika u mużika ta' Marija Bellia u Iona, diġà ġew miġbura 400 ewro mill-parteċipanti, li se jmorru għal tfal morda bil-kanċer b'kollaborazzjoni mal-Malta Community Chest Fund.

Dawn huma l-flus illi s-soltu jinġabru għar-recording tal-kanzunetta.

"Għażiż Milied" hija kantatha minnhom flimkien ma' 'l fuq minn 30 student u studenta ta' Future Voices.

Ftit tal-ħin ilu ġie mniedi l-vidjo mużikali ta' din il-kanzunetta miġbud b'mod volontarju minn Kurt Cauchi Videography.

U mhux hekk biss!

Dawn it-tfal ħadu l-inizjattiva li jagħmlu ġest ma' tfal inqas ixxurtjati minnhom li jinsabu fil-kenn tal-istituti billi jnaqqsu minn dak li se jirċievu huma fil-Milied, u jagħtuh bħala rigal lil dawn it-tfal.

Fuq kollox, huma jaħsbu li mhuwiex il-materjaliżmu li se jwassal il-ferħ, iżda l-ħsieb.

Fil-fatt, fil-kanzunetta jitwassal dan l-istess messaġġ.

Flimkien mar-rigali se jkunu qed jibgħatu ittri personalizzati fejn jgħaddu x-xewqat tagħhom.

S'issa qiegħdin f'kuntatt ma' 6 istituti tat-tfal u diġà nġabru 'l fuq minn 100 rigal mill-parteċipanti, il-familjari u l-ħbieb tagħhom.

L-appell tagħhom huwa li kull min jixtieq jingħaqad magħhom f'dan il-ġest sabiħ tad-donazzjoni tar-rigali, għandu jagħmel dan billi jibgħat email lil Iona Dalli fuq iona_music@hotmail.com jew jibgħat messaġġ fuq 79291704.

Hekk tkunu tistgħu tagħmlu donazzjoni monetarja jew inkella tieħdu d-dettalji ta' xi tifel/tifla mill-istitut flimkien mal-età tagħhom sabiex tkunu tistgħu toffru rigal u nota mill-qalb.

L-ewwel sett ta' donazzjonijiet u rigali se jingħataw fit-23 ta' Diċembru, u għal min ma jlaħħaqx, hemm ukoll data oħra biex jitqassmu t-tieni sett, fid-29 ta' Diċembru.


'Il-Milied it-Tajjeb' hija frażi li bla dubju sejrin nisimgħuha ta' spiss matul il-jiem li ġejjin.

Imma hija wkoll il-frażi li ispirat lit-tim tal-produzzjoni tal-programm popolari tas-Sibt filgħaxija 'The Entertainers' biex fis-sitt staġun tiegħu jniedi kanzunetta oriġinali tal-Milied bħala rigal lill-poplu Malti u Għawdxi, b'mod speċjali lill-eluf ta' telespettaturi leali li jsegwu l-programm ta' kull nhar ta' Sibt fuq Net Television.

Il-kanzunetta, li tnediet ftit tal-ħin ilu waqt il-programm tal-lum is-Sibt 12 ta' Diċembru, għandha mużika tal-kompożitur u direttur mużikali tal-programm, Mark Spiteri Lucas u lirika ta' Emil Calleja Bayliss.

Fiha jieħdu sehem il-kantanti Janvil, Mark Spiteri Lucas, Michela Galea, Ivan u Krista Spiteri Lucas.

Il-produzzjoni u l-arranġament mużikali huwa ta' Andrew Zammit minn Tone Studios filwaqt li l-vidjo tal-kanzunetta. huwa xogħol id-direttur viżiv tal-programm, Jasper Azzopardi.

Il-Milied it-Tajjeb hija kanzunetta mexxejja u tal-widna u twassal messaġġ pożittiv ta' tama u kuraġġ speċjalment lil min qed ibati fis-skiet.

Mark Spiteri Lucas, il-kompożitur tal-kanzunetta u wieħed mill-imħuħ wara l-programm 'The Entertainers' qalilna hekk: "Din il-kanzunetta wellidniha biex tibqa'.

L-għan huwa li nirregalaw kanzunetta oħra tal-Milied lir-repertorju festiv Malti bit-tama li tkun tista' tindaqq fuq l-istazzjonijiet tar-radju fil-gżejjer Maltin u tgħinna nifhmu aħjar li l-ispirtu tal-Milied mhux xi ħaġa temporanja li ngħixuh matul Diċembru u nieqfu hemm… Imma għandna ngħixu l-Milied flimkien u ma' xulxin matul is-sena kollha".

Nawguraw il-Milied it-tajjeb lil kulħadd u żommu l-appuntament tagħkom mal-programm The Entertainers kull nhar ta' Sibt filgħaxija mit-20.30 'il quddiem fuq Net TV.


Kull darba li ngħaddi minn quddiem il-post………kull darba donni nibża'.

Forsi ta' min jibża'.

Lanqas naf x'naqbad naħseb.

Iżda dik il-ġrajja ma nista' ninsiha qatt.

Le, se tibqa' ittimbrata f'moħħi sal-aħħar nifs!

Għaliex dakinhar inbidlet ħajti.

Dakinhar donni bdejt nemmen li hemm xi ħaġa ħafna ikbar milli wieħed jista' jaħseb.

Il-ħanut tal-merċa.

Il-ħanut li kelli jiena.

Jiena jisimni Salvinu.

Għaddejt tfuliti kollha ngħin lill-familja tiegħi fil-ħanut iċ-ċkejken tal-merċa, li kien jinsab kantuniera mal-pjazza f'raħal twelidi.

Ma kienx ħanut kbir.

Imma għal dak iż-żmien, għal dak iż-żmien kien fih kollox.

Il-familja tiegħi kienu jiftħu kmieni ħafna filgħodu, u għalkemm għan-nies kienu jagħlqu għal xis-seba', konna ndumu ftit hemm sakemm nerġgħu nimlew l-affarijiet fuq l-ixkafef, nirranġaw kollox f'postu u nżommu l-prodotti friski u l-ħanut nadif.

Meta mietu l-ġenituri tiegħi, il-ħanut tal-merċa għadda għandi.

U għalija, għalija kien bidu ta' xogħol illi jiena kont nieħu gost nagħmel minn meta kont għadni żgħir.

Il-ħanut tal-merċa.

Kien id-dinja ċkejkna tiegħi.

Hemm kienu jiġu jixtru n-nies tar-raħal kollu.

Kienu jieqfu jgħidu kelma miegħi; min jiftaħ qalbu, min jibki, min jgħidli ġrajjiet kurrenti, min jiġi jieħu gost izekzek fuq xi ħadd mir-raħal u min jiġi jixtri mingħajr qatt ma qalli bonġu jew bonswa.

Insomma, f'ħanut kont niltaqa' ma' ħafna nies u kulħadd għandu l-karattru tiegħu.

Imma dakinhar……… Dakinhar ma nista' ninsiha qatt……… Dakinhar rajtha għall-ewwel darba.

Dik il-mara bidlitli ħajti.

Dakinhar kien li bdejt nemmen li hemm xi ħaġa ikbar milli qatt kont naħseb.

Bdejt nemmen li l-imħabba hija l-iskop ewlieni tal-eżistenza umana.

Kont għalaqt il-ħanut.

Sakkart il-bieb.

Ħaddiema miegħi ma kellix.

Kollox waħdi kont nagħmel.

Dejjem laħħaqt.

U għalhekk kont qiegħed waħdi.

Ftaħt il-kexxun tal-flus u bdejt ngħodd il-liri.

Dak iż-żmien konna għadna bil-lira Maltija.

Malli billejt subgħajja ma' lsieni u bdejt ngħodd, smajt ħoss.

Ħarist 'il barra minn ġol-bieb tal-ħġieġ u ndunajt li kienet qabdet ix-xita.

Ħoss ieħor.

Sajjetta.

Xegħel kullimkien.

Inħsadt.

Dak il-ħin rajtha.

Ir-rakkont ikompli l-ġimgħa d-dieħla……

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Imbewwes b'raġġ ta' xemx F'għodwa mbissma Minn dawl imżerżaq Fuq friegħi mkemmxa Biż-żmien.

Dawran idur imdawwar Diwi minn l-ibgħad żminijiet Ta' ħajja li tissawwar u tiġġedded Minquxa fuq il-ħaġar Tat-tempji megalitiċi Garigori madwarna Kullimkien DNA Fjuri galassi Kulturi allat U l-garigori ta' moħħna Ħsibijiet Imxella waħda wara l-oħra Ġo xulxin imsensla Imberfla

#wpdevar_comment_1 span,#wpdevar_comment_1 iframe{width:100% !important;} Joan Burlo Għalliema


"Grazzi talli stennejt" qalli Gabriel hekk kif ftaħt il-bieb ta' barra.

F'idejh kellu l-girlanda tal-Milied li kont ordnajt f'Novembru.

Xogħol mill-isbaħ mirqum b'imħabba kif artist jaf joħloq imma għajnejja minnufih waqgħu fuq persuntu.

Kien tilef il-piż.

Ħafna piż.

L-inkwiet jieklok, inixxfek.

"Ma niflaħx nibki aktar" karab Gabriel "dan il-virus se jeħodli l-imħabba ta' ħajti."

Xtaqt ngħannqu, inwennsu imma ma stajtx.

"Inżommkom fit-talb tiegħi" wegħdtu.

Ftit ġranet ilu meta ċempiltlu l-isptar xtaq ikun jaf żejjintx id-dar.

Il-miġja ta' Ġesù Bambin wisq għal qalbu."

"M'inhix ġej lura d-dar Gabriel."

" Tgħidx hekk nann."

#wpdevar_comment_1 span,#wpdevar_comment_1 iframe{width:100% !important;} Elaine Gauci Scerri Awtriċi


Għandek bżonn: (għal 20 gallettina) 350g dqiq plain 125g butir, imqatta' f'biċċiet Kuċċarina bikarbonat tas-soda Żewġ kuċċarini trab tal-ġinġer Kuċċarina trab tal-kannella Bajda 175g zokkor ismar 4 mgħaref Golden syrup Metodu: Agħrbel id-dqiq, il-bikarbonat tas-soda, il-ġinġer u l-kannella flimkien.

Żid il-butir, u ħawwad sakemm it-taħlitiet tiġi bħal frak tal-ħobż.

Żid iz-zokkor ftit ftit u ħawwad sew.

Ġo skutella żgħira ħabbat il-bajda u l-golden syrup flimkien.

Imbagħad żidhom mat-taħlita tal-gallettini.

Ħallat kollox sew u mbagħad għaġen l-għaġina b'idejk għal ftit sekondi.

Aqsam l-għaġina f'żewġ biċċiet u kebbeb kull biċċa fi clingfilm.

Agħfas kull biċċa b'idejk sakemm jiġu forma ta' disc irqiqa.

Dan jgħin biex l-għaġina tiksaħ u tgħaqad aktar malajr.

Poġġi l-biċċiet tal-għaġina fil-friġġ u ħallihom għal mhux inqas minn siegħa.

Saħħan il-forn u ipprepara żewġ pjanċi tal-forn miksijin b'kartoforno.

Oħroġ l-għaġina u iftaħha għal madwar 0.5cm ħxuna.

Din l-għaġina xorta se tkun xi ftit iddellek.

Allura uża dqiq kemm għandek bżonn biex tkun tista' tiftaħha sew.

Bl-użu ta' cutter, aqta' l-forom tal-gingerbreadman u poġġihom fuq il-pjanċa tal forn.

Dejjem ħalli ftit spazju bejn kull wieħed biex ma jeħlulekx ma' xulxin jekk jikbru xi ftit fil-forn.

Aħmihom għal bejn 12 u 15-il minuta, jew sakemm jieħdu kulur kannella dehbi.

Ħallihom jiksħu kompletament qabel ma żżejjinhom.

Imbagħad iżżejjinhom skont il-gosti tiegħek….b'xi ħelu, jew biċ-ċikkulata mdewba, jew bir Royal icing.

Biex tagħmel daqs kikkra Royal icing:

Ħabbat żewġ abjad tal-bajd ma' nofs kuċċarina ta' essenza tal-vanilla sakemm ittella' qisha ragħwa ħafifa.

Imbagħad żid żewġ kikkri icing sugar u ħawwad sakemm il-ġelu jgħaqad ftit.

Aqsam it-taħlita fi skutelli żgħar u żid kulur tal-ikel differenti skont il-gosti tiegħek.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


L-Eggnog hi xarba tradizzjonali magħmula l-aktar waqt żmien il-festi tal-Milied.

Din ix-xarba oriġinat fil-Gran Brittanja u ilha tissemma fl-istorja sa mill-1693!

Għandek bżonn: (Għal erba' tazzi) Kikkra u nofs ħalib Nofs kikkra krema friska Kuċċarina trab tal-kannella Kuċċarina essenza tal-vanilla Kuċċarina noċemuskata 1/3 kikkra zokkor Nofs kikkra dark rum Żewġ isfra tal-bajd Żewġ abjad tal-bajd (warrabhom fil-friġġ)

Nota: Huwa importanti li l-bajd ikun ta' kwalità tajba u frisk kemm jista' jkun.

Ġo kazzola fuq nar baxx, żid il-ħalib, il-krema friska, l-essenza tal-vanilla u n-noċemuskata.

Ħawwad kontinwament u kif jibda jagħli neħħih minn fuq in-nar.

Fi skutella kbira, ħabbat l-isfra tal-bajd sakemm jiffurmaw qishom żigarelli.

Żid it-taħlita tal-ħalib sħun fuq l-isfra tal-bajd sakemm it-taħlita tkun smooth.

Żid ir-rum, ħawwad sew u żomm din it-taħlita mgħottija fil-friġġ għal bejn sitta u tmin sigħat.

Qabel ma sservi, ħabbat l-abjad tal-bajd sakemm tifforma quċċati (peaks).

Żid bil-mod il-mod ġol-iskutella tat-taħlita tal-ħalib u ħawwadhom sew.

Servi kull tazza mżejna bin-noċemuskata.


Grazzi lill-assoċjazzjoni Persuni Neqsin mis-Smigħ, partikolarment lill-President Annabelle Xerri u Petra Bezzina Wettinger li aċċettaw li jikkollaboraw magħna biex inkunu nistgħu nwasslulkom filmati dwar il-lingwa tas-sinjali Maltija.

Il-komunikazzjoni hija essenzjali u importanti fil-ħajja tagħna ta' kuljum għaldaqstant ilkoll kemm aħna għandna nfittxu li nedukaw ruħna sew biex faċilment inkunu nistgħu nikkomunikaw ma' kulħadd.

Illum ħa nibdew bl-alfabett..

Filmat minn Petra Bezzina Wettinger


Illum se nitkellmu fuq żewġ prodotti importanti u li għandna nużaw idealment darba f'ġimgħa.

EXFOLIATING SCRUB Dan il-prodott huwa biex innaddfu l-wiċċ aktar sew u nżommu l-ġilda tagħna preparata għall-prodotti li nużaw ta' kuljum.

Il-Facial Scrub għandha l-konsistenza tagħha naqra mramla għaliex xogħolha hu li tnaddaf il-pori sew min dak kollu li jaffetwana fil-ħajja ta' kuljum.

Kif nużawh;

Wara li nkunu naddafna wiċċna bil-cleanser se napplikaw il-FACIAL SCRUB billi tagħmel ftit fuq idejk u tapplika fuq il-wiċċ b'messaġġi ċirkulari, dejjem evita l-parti tal-għajnejn.

Ħalliha għal ftit sekondi u wara li tkun laħlaħt tajjeb ixxotta wiċċek bil-mod.

Jekk għandek ġilda żejtnija din il-Facial Scrub tintuża darbtejn f'gimgħa iżda jekk wiċċek xott darba fil-ġimgħa.

FACIAL MASK ; Fuq il-maskri tkellimna kemm-il darba però qatt mhu biżżejjed għall-fatt li nistgħu nużaw maskri spiss u anke għal kul tip ta' problema li għandna fuq il-ġilda tagħna.

Meta nużaw Facial Scrub u wara napplikaw il-maskra, l-effett se jkun ħafna aħjar għaliex peress li jkollna l pori ndaf il-maskra tippenetra u taħdem ahjar.

Maskri hemm ħafna minn fejn tagħżel però dejjem iridu jkunu tajbin għat-tip ta' ġilda tagħna.

Eżempju; jekk għandi ġilda xotta l-maskra trid tkun biex tgħini nżomm il-ġilda idratata kif suppost.

Jekk il-ġilda tiegħi żejtnija l-maskra trid tkun dik li ngħidulha Purifying sabiex tneħħili kemm ponot kif ukoll tikontrolla ż-żejt żejjed ġol-wiċċ.

Maskra li tintuża ħafna hija dik li tiġġieled is-sinjali tal-età…pereżempju tikmix, sinjali evidenti li jdejqu lill-persuna.

Din tista' tintuża aktar frekwenti minn kull tip ta' maskra oħra.

Waħda mill-maskri li daħlu sew fis-suq hija dik li nsibuha bħala SLEEP MASK .

Din it-tip ta' maskra tintuża bil-lejl waqt li nkunu reqdin għaliex dak huwa l-ħin li l-ġilda tagħna tiġġenera mill-ġdid u b'hekk ikollna effett ta' dehra radjanti u aktar żagħżugħa.

Wara dan il-proċess tajjeb li ngħidu li bil-Facial Scrub u bil-Mask aħna ftaħna l-pori u importanti li nerġgħu nagħlquhom biex nevitaw li jidħol tip ta' ħmieġ li jkun hawn fl-arja.

Dan nagħmluh billi nużaw Tonic jew prodott aktar modern li huwa HYDRATING WATER MIST.

Dan il-prodott huwa komdu ferm u tista' tużah matul il-ġurnata biex iżżomm il-ġilda dejjem friska u idratata.

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


Ftit jiem ilu wassalnilkom dettalji dwar proġett mużikali ta' Kurt Anthony flimkien ma' bosta kantanti popolari oħrajn, inklużi ċ-ċkejknin Ike u Kaya li serqu tant qlub fil-parteċipazzjoni tagħhom f'Malta's Got Talent.

Ilbieraħ, il-ħolma ta' Kurt ħadet il-ħajja, għaliex minn ftit minuti wara t-tnedija tal-vidjo mużikali, l-ammont ta' nies li qed isegwuh u jxerrduh baqa' dejjem jiżdied.

We Are The World, kanzunetta favorita għal ħafna b'interpretazzjoni minn kantanti popolari Maltin.


Il-ġimgħa l-oħra tkellimna dwar kif nista' nbiddel il- perspettiva tiegħi meta niffaċċja diżappunt.

Tajjeb li ngħidu wkoll li meta jkun wasal il-Milied u nkunu iffaċċjajna diżappunt, kultant ikun aktar diffiċli biex nieħdu perspettiva pożittiva dwaru..

Normali li nħossuna hekk..

Allura għaliex inħossuna hekk?

Dan għaliex is-soċjetà bħal tpoġġi pressjoni fuqna, li qisu rridu nkunu kuntenti jew bil-fors ferħanin f'dan iż-żmien!

Din il-pressjoni tista' tpoġġi fuqna negattività fuq is-saħħa mentali tagħna jekk ma nirrealizzawx ….Ir-realtà hija xorta oħra, il-ħajja mhijiex biss ward u zahar u xi kultant niffaċċjaw ix-xewk ukoll.

M'hemmx xahar partikolari fejn nistgħu nevitaw esperjenzi diffiċli

Allura kif nistgħu niffaċċjaw esperjenzi diffiċli f'dawn iż-żminijiet?

Ma nistgħux nikkumparaw lilna nfusna ma' ħaddieħor ..

Jekk se nikkumparaw ruħna ċ-ċans hu li jaffettwa kif inħossuna dwarna nfusna

Jekk li nippruvaw inkunu bħal xi ħaddieħor jgħinna nimmotivaw ruħna biex nimxu 'l quddiem din hija xi ħaġa pożittiva, iżda jekk nikkumparaw ruħna u nħossuna ħażin u li naqtgħu qalbna li mhux se naslu, allura jkun aħjar li ma nikkumparaw ruħna xejn…

Jekk qed inħossuna ħażin, tajjeb li noqogħdu 'l bogħod mill-midja soċjali..

Ħafna jtellgħu ritratti pożittivi biss u għalkemm jista' jkun li jkun hemm min ikun għaddej minn perjodi kuntenti, però xi kultant dak li naraw fuq il-midja soċjali mhux dejjem hi r-realtà kollha..

Jista' jkun li nqattgħu ħin aktar mal-familja jew nies li huma viċin tagħna.

Xi wħud ma jmorrux tajjeb mal-familjari u allura li jkollna niltaqgħu magħhom jista' jpoġġi stress żejjed fuqna.

Tajjeb li nippreparaw ruħna jekk nafu li hemm ċerti problemi b'hekk nistgħu nevitaw li nkunu iddiżappuntati jew li jinqala' l-inkwiet..

Hemm uħud li forsi ma jistgħux ikunu mal-familja u f'dan iż-żmien tas-sena jistgħu jħossuwhom iżolati… li tfittex li tingħaqad u ssib sens ta' komunità bħal pereżempju tagħmel xogħol ta' volontarjat jista' jgħinek tħossok aħjar..

Jekk mhux qed tħossok f'postok u ma tixtieqx tiċċelebra tista' dejjem tagħżel li tgħid le .. hija realtà li mhux kulħadd qiegħed f'pożizzjoni li jiċċelebra .. anke inti tista' tkun qed tħossok hekk.. ma jimpurtax..

Ippjana ftit ġranet fejn tista' tieħu n-nifs u tistrieħ ftit u taqta' mir-rutina… Jekk ma tistax tagħmel ġranet imqar ġurnata waħda biss.. ippjana bil-quddiem x'se tagħmel ħalli jkollok għan li jgħinek tħossok aħjar..

Il-fatt li tkun maħkum minn emozzjonijiet negattivi jista' jagħti lok li tesaġera fl-ikel u anke fl-użu tal-alkoħol.

Dan tal-aħħar jista' jinterferixxi ma' xi mediċina li tkun qed tieħu u b' hekk l-emozzjonijiet negattivi jista' jkun li tħosshom aktar..

Jekk jirnexxielek issib ħin biex tagħmel xi eżer¢izzju ċ-ċans hu li tħossok aħjar psikoloġikament.

Ir-riċerka tikkonferma dan.

Għal dawk li forsi għandhom xi familjari jew ħbieb li għaddejjin minn żminijiet diffiċli u jsibuha diffiċli kif se jikkomunikaw magħhom..

Dawn huma xi frażijiet li jistgħu jgħinu …

"Jekk trid ċempilli u niltaqgħu waħda fil-vaganzi.."

"Naf li f'dan iż-żmien kulħadd jidher ferħan, però miegħi tista' tkun int u taqsam li qed tħoss.."

"Jekk trid ejja ltaqa' magħna u x' ħin tħossok imdejjaq tista' tmur bil-mod.. aħna hawn għalik dejjem.."

Frażi sempliċi iżda effettiva hija: "Inti kif inti?

Meta tkun trid titkellem jien hawn.."

Li dak li jkun jinduna li hemm min qed jaħseb fih tagħmel differenza kbira..

Nawguralkom paċi, saħħa u ħafna mħabba..

Jekk għandek xi mistoqsijiet li tixtieq tistaqsi, xi ħsieb li trid taqsam jew xi suġġett partikolari li tixtieq li nitkellmu dwaru, ibgħatilna fuq info@skoperta.net


Probabbilment jew possibilment bħalissa tinsab matul il-vaganzi tiegħek jew se jibdew dalwaqt, hux? 🙂 U qabel ma jibda l-perjodu fejn inkunu inqas konxji ta' x'nieklu, għandna sfida. 😋🍓🍒 Din l-isfida hija waħda mill-favoriti tiegħi … u ħa ngħidlek, din teħtieġ ftit ippjanar.

Iżda hija worth it ħafna fuq tant livelli.

🍳 Din il-ġimgħa se nieklu biss ikel li nagħmlu aħna stess mill-bidu sal-aħħar… u le, dan ma jfissirx li għandek tkabbar il-ħaxix u l-frott tiegħek stess! 🥘

Hawn huma biss ftit raġunijiet għaliex dan huwa eżerċizzju daqshekk tajjeb:

🥑 Iġiegħlna nkunu aktar konxji minn dak li nieklu

🍓 Jaqtagħna minn drawwiet ta' ikel li mhuwiex daqshekk tajjeb għal saħħitna

🍄 Tinduna bidla sorprendenti fil-mod ta' kif tħossok (jiġifieri: tħossok aħjar!)

🍳 Aħna xxurtjati li jkollna abbundanza ta' ikel … u tista' tkun faċli li nieħduha for granted.

Il-patterns tal-ikel tagħna nbidlu ħafna matul l-aħħar żewġ ġenerazzjonijiet.

Li terġa' lura għall-bażiku hija xi ħaġa tajba!

🥘❗ Int se tingħaqad magħna?

Għidilna fil-kummenti hawn taħt.

(NOTA: ejjew nippjanaw!

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Rajt mara niexfa, liebsa libsa bajda, twila, perpura ttir mar-riħ u tixxarrab bix-xita.

Kienet qiegħda tħares lejja minn barra.

Wiċċha mal-ħġieġ.

Donnha kellha bżonn l-għajnuna.

Bla ma qgħadt naħsibha darbtejn, ġrejt lejn il-bieb u ftaħtilha.

Daħlet tistkenn fil-ħanut.

Sajjetta.

Kienet tidher pallida, ħuġġbejha rqaq wisq, idejha kienu qiegħdin jirtogħdu.

Kienet imxarrba għasra u l-libsa bajda li kellha fuqha kienet tidher imwaħħla magħha.

"X'għandek bżonn?" staqsejtha, hekk kif rajtha tħares madwar il-ħanut.

Lil din il-mara qatt ma kont rajtha qabel.

"Żewġ fliexken ħalib."

Leħinha kien baxx.

Ma ħarsitx f'wiċċi.

Donnha kienet qiegħda tevita li tħares f'għajnejja.

Forsi kienet qiegħda tistħi.

Tbissimtilha għaliex kont naf li kien għad fadalli żewġ fliexken ħalib fil-friġġ ta' wara l-bank.

Dak iż-żmien, il-ħalib kien għadu jiġi fil-fliexken.

U għalhekk, bla ma qgħadt naħsibha, mort quddiem il-friġġ u tajtha dak li talbitni.

Bla kliem u bla sliem telqet 'il barra.

Mhux għax stennejtha tħallasni.

Kont indunajt li l-mara kienet tidher li tinsab fil-gwaj.

L-għada, għamilt ġurnata xogħol normali, u bejn ħaġa u bejn oħra, kont insejt l-avveniment tal-ġurnata preċedenti.

Sa xħin…….

Sa xħin kont erġajt għalaqt u kont qed nerġa ngħodd il-flus.

Din id-darba smajt tektika żgħira mal-ħġieġa tal-bieb.

Illum ma kinitx xita u għalhekk smajtha ċara iżjed mill-ġurnata ta' qabel.

Mort inħaffef lejn il-bieb.

Ftaħtilha.

Indunajt li donnha llum kellha d-dmugħ nieżel minn għajnejha.

U kienet bl-istess libsa ta' lbieraħ.

Miskina, bdejt ngħid bejni u bejn ruħi.

Din il-mara għandha bżonn l-għajnuna.

"Tista' jekk jogħġbok…………" bdiet tgħidli b'leħen kemmxejn maħnuq, rasha baxxuta lejn l-art.

"Ħalib?" staqsejtha.

Għamlitli iva b'rasha.

Bla ma għidtilha kelma oħra, mort fil-friġġ u newwiltilha żewġ fliexken ħalib frisk.

Sellmitli u telqet.

Bqajt hemm inħares warajha, hekk kif innutajt li kienet qasmet it-triq u intilfet hemm barra fid-dlam tal-lejl.

Ir-rakkont ikompli l-ġimgħa d-dieħla……

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Ġejt ħdejk biex nistkenn mill-ġemgħa u l-ħsejjes.

Hawnhekk ma jsibni ħadd.

Nitkellmu ftit, u flimkien nisimgħu l-melodija tat-taħbita ta' qalbna.

Jekk taqbiżli xi demgħa ma niddejjaqx għax inti taf li jien fraġli.

#wpdevar_comment_1 span,#wpdevar_comment_1 iframe{width:100% !important;} Elaine Gauci Scerri Awtriċi


Għandek bżonn: (għal 12-il truffle) 100g goat cheese 100g Mascarpone Nofs kuċċarina tewm imqatta' rqiq ħafna Nofs kuċċarina żejt taż-żebbuġa Nofs kuċċarina ħall balsamiku Kwart ta' kuċċarina qoxra tal-lumi mqatta' rqiqa Żewġ imgħaref perżut tal koxxa mqatta' rqiq Żewġ imgħaref tin imqatta' Mgħarfa tursin imqatta' Niskata bżar Żewġ imgħaref Parmeggiano maħkuk.

Għall-kisi: Erba' imgħaref lewż imqatta'

Il-metodu huwa sempliċement li tħallat sewwa l-ingredjenti kollha ħlief il-lewż fi skutella kbira.

Imbagħad poġġi l-lewż fuq platt ċatt.

Ifforma t-taħlita tal-ġobon fi 12-il ballun u għaddi kull wieħed mil-lewż sakemm ikun kompletament miksi.

Żomm it-truffles mgħottijin bi clingfilm fil-friġġ sakemm isservi.

Tista' wkoll tlestihom minn ġurnata qabel.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


Għandek bżonn: 12-il slice ħobż tal-franċiż Butir Daqs tlett imgħaref sultana 25g castor sugar Żewġ bajdiet 500ml ħalib Żewġ kuċċarini kannella Kuċċarina noċemuskata Kuċċarina essenza tal-vanilla Metodu: Ipprepara dixx tal-forn midluk bil butir.

Aqta' u neħħi l-qoxra mill-ħobż.

Aqta' kull biċċa hobż f'erba' trijangoli u dellikom bi ftit butir min-naħa waħda.

Irranga nofs il-ħobż ġod-dixx bin-naħa li fiha l-butir wiċċa 'l fuq.

Roxx il-wiċċ b'nofs is-sultana u l-kannella.

Erġa' irrepeti dan il-pass biex b'hekk ikollok żewġ saffi ħobż.

Ġo skutella ħabbat flimkien il-bajd, iz-zokkor u l-essenza tal vanilla.

Saħħan ftit il-ħalib ġo kazzola jew fil microwave, però tħallihx jibda jgħali.

Kif jisħon ftit, ferra l-ħalib ġol-iskutella mal-bajd, zokkor u vanilla.

Ħawwadhom sew u ferra din it-taħlita kollha fuq il-ħobż fid-dixx.

Roxx in-noċemuskata fil-wiċċ u ħallih joqgħod għal nofs siegħa biex il-ħobż ikun ixxarrab sew.

Imbagħad aħmiha fil-forn għal madwar 30 minuta, sakemm tara l-wiċċ jiħmar ftit.

Serviha ma' kustard sħuna.

L-ikla t-tajba 🙂


Il-ħbiberiji jistgħu jaffettwaw b'mod pożittiv il-ħajja tan-nies u huma importanti ħafna.

Madankollu, dan huwa qasam ta' tħassib għal persuni b'diżabilità, speċjalment għal dawk b'diżabilità intellettwali.

Għalkemm il-ħbiberiji jistgħu jkunu sors importanti ta' appoġġ u jistgħu jgħinu persuni b'diżabilità biex jittrattaw is-solitudni, dawn isibu li m'għandhomx opportunitajiet biex jiżviluppaw u jżommu ħbiberiji.

Fost l-ostakli li jiffaċċjaw, hemm in-nuqqas ta' pjattaformi disponibbli fejn jistabbilixxu ħbiberiji u relazzjonijiet.

Persuni b'diżabilità għandhom inqas possibilità li jidħlu f'attivitajiet soċjali u ta' divertiment, u meta jagħmlu hekk, adulti, jew professjonisti spiss jakkumpanjawhom.

Uħud huma miċħuda l-possibbiltà li jqattgħu ħin mal-ħbieb, oħrajn m'għandhomx privatezza, hemm ukoll ostakli relatati mat-trasport u l-appoġġ finanzjarju.

Minħabba n-nuqqas ta' ħbiberiji regolari, huwa magħruf li l-persuni b'diżabilità ħafna drabi jqisu nies li jitħallsu biex jaħdmu magħhom u membri tal-familja, bħala l-ħbieb tagħhom.

Diċembru huwa x-xahar meta jiġi ċċelebrat il-jum internazzjonali tal-persuni b'diżabilità u d-drittijiet umani tagħhom.

Huwa importanti li jiġu inklużi persuni b'diżabilità fir-riċerka sabiex wieħed isir jaf x'inhuma l-opinjonijiet u l-esperjenzi tagħhom dwar dan is-suġġett Huwa importanti li naħdmu lejn modi li bihom persuni b'diżabilità jistgħu jegħlbu dawn l-isfidi u l-ostakli.

Huwa għalhekk neċessarju li l-appoġġ meħtieġ għal persuni b'diżabilità biex jiffurmaw u jżommu ħbiberiji u relazzjonijiet jiġi stabbilit.

#wpdevar_comment_1 span,#wpdevar_comment_1 iframe{width:100% !important;} Dr Claire Azzopardi Lane Kap tad-Dipartiment tal-Istudji dwar id-Diżabilità,

fi ħdan il-Fakultà għall-Benessri Soċjali tal-Università ta' Malta,

li tagħha hija wkoll Viċi Dekan.


Qed tbati minn ħafna ħakk fil qurriegħa?

Għandek aktar u aktar qxur tal-brija f'xagħrek, fuq il-ħwejjeġ tiegħek.

L-ilbies iswed sar l-akbar biża' tiegħek!

Trid taġixxi malajr biex teħles mill-brija!!

Il-brija, huma biċċiet żgħar tal-ġilda, li jinsabu fuq il-qurriegħa.

Jekk dawn il-biċċiet jaqgħu, huwa minħabba fungus li huwa 100% naturali u preżenti fuq il-qurriegħa kollha.

B'Hekk tifforma l-brija u s-sintomi assoċjati kollha tagħha li huma: ħakk, ħmura, irritazzjoni, ġilda xotta.

M'għandekx tħawwad il-brija dermatite, li taffettwa diversi oqsma tal-ġisem fi kwalunkwe età, ma' psoriasis jew ekżema.

Għalhekk dejjem tajjeb li tieħu parir mingħand tabib .

Jekk tbati mill-brija, jista' jkun li ndunajt li l-attakki tal-brija jibdew fi żmien partikolari f'ħajtek;

○ F'ambjent li jkun niexef wisq jew kiesaħ wisq, li jinxef u jiżbilanċja l-qurriegħa tiegħek.

○ Wara l-użu ta' prodotti tax-xagħar irritanti li huma aggressivi wisq għall-qurriegħa tiegħek f'każ ta' stress u nutrizzjon ħażin.

○ Jekk il-qurriegħa tiegħek tipproduċi wisq żejt.

L-aktar ħaġa importanti hija li tagħżel trattamenti li jirrispondu b'mod effettiv għall-problema.

Jeħtieġ li jkunu anti-mikrobjali, biex jiġġieldu kontra l-fungus, anti-infjammatorji biex itaffu u jnaqqsu l-irritazzjoni u sabiex ma jkollniex aktar brija, irridu niżguraw li fl-istess ħin, nipproteġu u nippreservaw il-barriera tal-ġilda.

Jekk qed tfittex is-soluzzjoni l-ġdida kontra l-brija, Phyto għal darb'oħra għandha t-tweġiba.

Fażi 1: Phytosquam intense:

Dan huwa trattament li ġie żviluppat biex jelimina l-problema tal-brija, u jnaqqas mill-ewwel il-ħakk!

Dan kollu, mingħajr ma ninsew is-sbuħija tax-xagħar.

Fil-qalba tal-formulazzjoni ta' dan il-prodott hemm kumpless ta' pjanti uniċi bħal: Bżar Iswed u Injam tal-Gujana.

Biex tnaddaf u ttaffi l-qurriegħa tiegħek mill-ħakk u irritazjoni.

Dan il-prodott huwa trattament ta' ġimgħatejn, jiġi applikat fuq il-qurriegħa niexfa.

Tista' mbagħad timmassaġġja bil-mod, ħallih għal 10 minuti.

Imbagħad, laħlaħ sewwa!

Fażi 2: Il-kura tat-tindif u-manutenzjoni :

Jekk il-qurriegħa tiegħek hija suxxettibbli għall-brija, inti għandek tkun taf li tista' terġa' titfaċċa fi kwalunkwe ħin jekk ma tittrattx kontinwament.

Phyto għal darb'oħra għandhom it-tweġiba: wara t-trattament intensiv ta' ġimgħatejn, tista' testendi l-effettività ta' Phytosquam Intense b'shampoo li jikkorrispondi man-natura tal-qurriegħa tiegħek.

Pjuttost żejtnija?

Agħżel Squam shampoo għal xagħar żejtni dan xorta se jgħin biex jelimina il-brija.

Qurriegħa niexfa?

Agħżel Phyto Squam Shampoo għal qurriegħa xotta: Dan se jibbilanċja mill-ġdid il-ġilda tiegħek u b'hekk ma jħallix li l-brija tirritorna!

Idħlu fil-paġna tagħna ta' facebook:

Jekk għandek xi mistoqsijiet ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


Il-gimgħa li għaddiet tkellimna dwar kif niffaċċjaw sitwazzjoni diffiċli speċjalment fi żmien il – Milied, realtà li ħafna minna ngħaddu minnha xi darba jew oħra..

Hekk hu …. xi darba jew oħra .. għax kulħadd fil-ħajja xi kultant jirbaħ u xi kultant jitlef..

Sabiħ li napprezzaw meta nirbħu għaliex mhux dejjem se nirbħu..

…u dan l-istess ħsieb li nżommu f'moħħna li mhux dejjem se nirbħu jgħinna nkunu aktar kuntenti ..

Ħafna drabi nesperjenzaw biża' kbira kull meta jkollna niffaċċjaw bidla ..

Tista' tkun relatata max-xogħol, ma' relazzjoni.. jew saħansitra l-mewt

Għaliex insibuha diffiċli?

Ħafna drabi nemmnu li qishom ċerti affarijiet, jew sitwazzjonijiet se jibqgħu magħna għal dejjem..

Li kieku aħna ngħixu bit-tir li ngawdu l- mument u li nieħdu gost kemm nistgħu f'dak il- mument għax jista' jkun li nitilfu dan iċ-ċans.. l-esperjenza tagħna tkun waħda aktar intensa u b'saħħitha..

Meta sirt naf li missieri għandu marda terminali ħassejt li d-dinja waqgħet fuqi..

Iżda din kienet ġurnata importanti ħafna għalija għax bidlitli li l-viżjoni tiegħi lejn il-ħajja ..

Irrealizzajt li ma tantx għad għandi żmien xi ngawdih, din kienet importanti għalija u għenitni nsir close aktar tiegħu .. bdejt ngħix il- mument u napprezza kull ikla li mmorru flimkien, kull ċajta li ngħidu..

Meta erba' snin wara missieri ħalliena kont imnikkta iżda kont ferħana li f' dawk l-erba' snin kelli mumenti imprezzabli u speċjali ma' missieri…. dan imlieni bil-kuraġġ biex niffaċċja t-telfa tiegħu… filwaqt li biddili l-mod ta' kif inħares lejn il-ħajja..

Primarjament li anke naċċetta li anke jien mhux se nkun hawn għal dejjem… allura rrid inkun jien li nibdel il- perspettiva tiegħi fuq diżappunti differenti.. li nagħżel dak li jaffetwani u dak li nwarrab ..

Kien hawn li realizzajt li rrid niffoka biex naħdem fuqi nnifsi…

Iva hekk hu, li niffoka fuqi innifsi …

u naċċetta l-frażijiet li ġejjin..

Mhux kulħadd se japprezzak

Mhux kulħadd se juri empatija miegħek

Mhux kulħadd se jaċċetta dak li int

Mhux kulħadd se jibqa' miegħek

Mhux kulħadd se jkun hemm għalik..

Imma li hu żgur hu li inti se tkun hemm għalik innifsek..

se ssib il-clan tiegħek.. mhemmx għalfejn ikunu ħafna nies..

Dawn se jifhmuk, japprezzawk u se jkunu miegħek..

L-ewwel pass qatt mhu faċli..

Iżda l-ewwel pass huwa kruċjali biex tibda t-triq..

Kuraġġ

Dan il-Milied huwa Milied speċjali.

Agħti rigal lilek innifsek u iffoka..

Fuq li tieħu ħsieb saħħtek..

Li ssib ħin biex tistrieħ u tagħmel l-affarijiet li tħobb..

Li tiffoka biex tagħti u tħobb aktar..

Li ssib ħin li tqatta' ma' nies li jgħinuk tħossok tajjeb,

Li tirrealizza li mhijiex worth it li tirbaħ kull battalja, allura b'hekk tista' tesperjenza l-paċi,

Li huwa ok li l-ħajja tagħna mhijiex perfetta jew li mhux kollox ġie kif ippjanajt..

Hekk biss tista' tikseb il-kuntentizza.. li jixraqlek..

U ftakar li kulħadd jixraqlu li jkun kuntent..

Jekk għandek xi mistoqsijiet li tixtieq tistaqsi, xi ħsieb li trid taqsam jew xi suġġett partikolari li tixtieq li nitkellmu dwaru, ibgħatilna fuq info@skoperta.net


Din is-sena, il-kumitat flimkien ma' ħbieb u membri mill-komunità tal-persuni neqsin mis-smigħ ħolqu vidjo ta' kanzunetta tal-Milied bil-lingwa tas-sinjali Maltija.

Il-kanzunetta li ġiet magħżulha kienet X'inhu l-Milied Għalik? ta' The Travellers.

Kanzunetta li ġiet imnedija proprju ftit ġimgħat ilu.

L-Għaqda Persuni Neqsin mis-smigħ tirringrazzja lil dawk kollha li ipparteċipaw f'dan il-vidjo kif ukoll tawgura l-Milied it-tajjeb lil kulħadd.


Ma kontx taħseb li konna se nagħtuk sfida daqsxejn iebsa matul il-ġimgħa tal-Milied, hux? 😜 🤸♀🧘♂ Tista' tieħu żmien mhux ħażin biex tibni l-flessibilità… anke xhur!

Iżda (sakemm ma jkollokx korriment tal-hamstring) huwa kompletament ta' siwi għax billi taħdem lejn dan, tħossok aktar aħjar flessibbli fil-ġenbejn, isfel tad-dahar, hamstrings u aktar.

Hawn huma xi suġġerimenti indispensabbli:

⛔☢ QATT TISFORZA L-ĠIBDA (STRETCH) TIEGĦEK.

Mur fit-tarf ta' fejn tista' tasal meta tkun qed tipprattika t-tiġbid (stretches) tiegħek u MHUX AKTAR.

Ġismek għandu mekkaniżmi ta' sigurtà inkorporati biex jgħin fil-prevenzjoni ta' korriment u għalhekk jekk jogħġbok isma minnhom! ☢⛔

Mur għal mixja, agħmel kardjo jew aħjar minn hekk, għamel dan wara s-sessjoni ta' grupp ta' eżerċizzji tiegħek u mbagħad ipprattika wħud mit-tiġbid favoriti l-oħra tiegħek bħal titgħawweġ 'il quddiem, standing hamstring stretch, quad stretch, eċċ.

L-ISFIDA TIEGĦEK HIJA LI TAGĦMEL DIN IL-KULJUM DIN IL-ĠIMGĦA!

Kif għandek tipprattika:

💪 Poġġi l-irkoppa ta' wara tiegħek fuq l-art u s-sieq ta' quddiem mgħawġa f'angolu ta' 90 grad.

Żomm ftit u ġġebbed, u mbagħad bil-mod imbotta biex tibda tiddritta s-sieq ta' quddiem sabiex ġismek jiżloq lura.

Tħoss tiġbida aktar profonda fil-hamstring ta' quddiem.

💥 Mur biss f'punt ta' sa fejn tħoss li tista' tasal u żomm għal 30 sekonda.

Uża wiċċ sod biex tissapportja lilek innifsek.

Imbagħad, ġib ġismek 'il quddiem, strieħ għal minuta jew tnejn, u rrepeti.

👏 Hekk kif issir iktar flessibbli, tkun tista' żżerżaq ftit riġlejk ta' wara, u ġġibek aktar fi split.

🙌 Int se tingħaqad magħna f'din l-isplit? (naturalment kulħadd jieħu l-ħin li għandu bżonn) Għidilna fil-kummenti! ⤵⤵

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Minkejja li din il-kanzunetta li hi sinonima ma' L-Istrina, ilha li ħarġet mill-1995, il-kliem tagħha baqgħu validi sal-lum il-ġurnata, b'mod partikolari din is-sena.

Din is-sena, minħabba ċ-ċirkostanzi li qed ngħixu, bosta kantanti ngħaqdu flimkien biex jinterpretaw din il-kanzunetta b'mod differenti mis-soltu.

Nistgħu ngħidu li ninsabu ftit sigħat 'il bogħod minn dik il-ġurnata li fiha jkollna opportunità li bil-ftit tagħna nagħmlu differenza lil min tant għandu bżonn.

Il-pandemija affettwat lil kulħadd b'xi mod jew ieħor, fosthom lil dawk li huma aktar fil-bżonn minn oħrajn.

Anzi, proprju minħabba l-pandemija, il-bżonnijiet żdiedu u kibru.

L-Istrina, l-għada tal-Milied, il-ġurnata li fiha int tista' tagħmel differenza!

Flimkien b'Solidarjetà (2020)

Mużika: Vince Fabri

Arranġament: Elton Zarb

Produzzjoni: WickedandLoud


Komplejt xogħli u qabad jiddispjaċini li ma kontx staqsejtha jekk kellhiex bżonn xi ħaġa oħra.

Forsi r-raġel tagħha kien marid, forsi hi kienet qiegħda tgħix fit-triq……..min jaf?

Għamilt il-ħsieb li l-għada nsaqsiha.

Jekk tiġi.

Jekk tiġi kont ser insaqsiha żgur.

U oħroġ il-għaġeb, reġgħet ġiet.

L-istess ħin.

L-istess libsa.

L-istess sitwazzjoni.

"Għandek bżonn l-għajnuna?" staqsejtha qabel tajtha l-ħalib.

Mingħajr ma għolliet ħarsitha 'il fuq, għamlitli iva b'rasha, ħadet il-ħalib u telqet 'il barra.

"Stenna ftit!" bdejt ngħidilha.

Kienet ħallietni hekk, bla kliem.

U lanqas kienet qaltli x'kellha bżonn.

Qbadt, u mingħajr ma' qgħadt naħsibha, tlaqt 'il barra warajha.

Bdiet miexja tul it-triq u jiena bdejt nimxi warajha, mingħajr ma ħallejtha tarani.

Ma ridthiex tinduna bija, għax żgur kont ingerrixha!

Kienet tidher mara ta' ftit kliem.

Imxejna u imxejna.

Wasalna fi triq dejqa li tagħti għal sqaq u mxiet lejn il-kantuniera.

Daħlet f'din it-triq.

Ksirt il-kantuniera u waqaft hemm bilwieqfa, qisni iblah.

U żgur ma kinitx daħlet ġewwa għax ma kont smajt l-ebda bieb jinfetaħ jew jingħalaq!

U hawn, hawn f'din it-triq, bieb wieħed kien hemm.

Sitwazzjoni stramba tassew.

Għamilt il-ħsieb.

Ersaqt lejn il-bieb u ppruvajt niftħu.

Bdejt inħabbat bilmod fuq il-bieb, bejn għax kien xi ftit tard u bejn għax kien id-dlam u bdejt ninkwieta li kont rajt ħażin u forsi kien joħroġ xi ħadd u jagħmel għalija.

Il-bieb baqa' magħluq.

"Sinjura?" bdejt ngħajjat, nipprova nagħmel widnejja mal-bieb ħalli nisma'.

U dak il-ħin smajtha.

Kien hemm ħoss ta' tarbija tibki.

Bla ma qgħadt naħsibha, tajt skoss kbir lill-bieb b'saqajja u nfetaħ beraħ.

Ir-rakkont ikompli l-ġimgħa d-dieħla……

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Għandek bżonn: għal 4 persuni.

6 basliet kbar, imqattgħin irqaq jew slices, skont il-gosti tiegħek.

Żewġ kuċċarini tewm, imqatta' rqiq ħafna Mgħarfa butir Żewġ weraq tar-rand Żewġ kuċċarini sagħtar niexef 200ml inbid abjad Żewġ imgħaref dqiq 400ml stokk tat-tiġieġ 400ml stokk taċ-ċanga 8 biċċiet żgħar ħobż 150g ġobon gruyere, maħkuk

Saħħan il-butir ġo borma kbira.

Żid il-basal, it-tewm, il-weraq tar-rand u s-sagħtar.

Ħawwad sew, għatti u sajjar fuq nar baxx għal madwar ħames minuti. sakemm il-basal ikun irtab,

Imbagħad neħħi l-għatu u ibqa' ħawwad. dejjem fuq nar baxx, sakemm il-basal jieħu kulur kannella.

Żid l-inbid, ħawwad u ħallih isir sakemm l-inbid ikun kważi evaporat.

Żid id-dqiq u ħawwad sewwa għal xi tlett minuti sakemm it-taħlita tkun miksija sew.

Żid l-istokk tat-tiġieġ u l-istokk taċ-ċanga.

Ħawwad, u kif jiftaħ jagħli baxxi n-nar u ħalli s-soppa ttektek għal madwar 45 minuta.

Kif issir, neħħi s-soppa minn fuq in-nar u żommha mgħottija.

Roxx il-ġobon fuq il-biċċiet tal-ħobż u poġġihom taħt il-grill għal madwar ħames minuti sakemm idub il-ġobon.

Servi s-soppa b'biċċa mill-ħobż fil-wiċċ ta' kull platt.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


B'mod regolari se nkun qiegħda nikkontribwixxi fuq skoperta.net dwar suġġetti relatati mal-qasam tas-saħħa.

Illum b'kollaborazzjoni ma' Ms. Claudia Borg (ITEC/CIBTAC Terapista olistika tas-sbuħija u l-irtokk) se nwasslulkom tagħrif dwar kif għandkom tieħdu ħsieb il-ġilda tagħkom partikolarment dik tal-wiċċ.

Fatt interessanti li ta' min isemmi, huwa li l-ġilda hija ikkunsidrata bħala l-ikbar organu f'ġisimna, meta tiġi mkejla f'ammont ta' "surface area" li tokkupa.

Għaldaqstant huwa importanti ħafna li nagħtuha l-attenzjoni kollha li jixirqilha u għaldaqstant se naqsmu magħkom xi ftit suġġerimenti għall-kura ta' ġilda sana.

Se nibdew billi nsemmu xi ftit mill-prodotti li wieħed ikollu bżonn juża' għall-kura tal-wiċċ minn ġo daru stess.

Idealment, dawn il-prodotti għandhom xorta jinxtraw mingħand terapisti professjonali; speċjalment jekk il-persuna li tużahom tkun tbati minn ċerti kundizzjonijiet tal-ġilda; bħal problemi fil-pigmentazzjoni, ponot, akne jew ħmura, fejn il-ġilda jkollha bżonn prodotti speċifiċi.

Xi kultant, ikun hemm bżonn wkoll li wieħed iżur tabib tal-ġilda għal aktar kura.

Kemm it-terapisti u kif ukoll t-tobba, huma fid-dmir li jipprovdu l-informazzjoni kollha ta' kif wieħed għandu juża' dawn il-prodotti speċifiċi għat-tip ta' ġilda tagħkom.

It-tindif tal-wiċċ għandu jibda mill-"cleanser".

Dan jista' jkun forma ta' krema, "balm", jew "gel"; li jinħasel bl-ilma jew ilma mixellari.

X'wieħed għandu jixtri jiddependi mill-bżonnijiet tal-ġilda ta' dak li jkun, u anke kif wieħed iħossu komdu li japplika l-prodott.

Il-"cleanser" inaddaf il-wiċċ kemm minn ċertu rtokk u anke minn partiċelli tossiċi li jiġu iġġenerati kontinawment mill-atmosfera jew l-ambjent li ngħixu fih.

Sabiex nibbilanċjaw il-livelli ta' "pH" ġol-ġilda tal-wiċċ, u kif wkoll sabiex jitneħħa l-"cleanser" kompletament, għandna nużaw it-"toner" warajh.

Però, it-"toner" ħafna drabi ma jkunx għaqli li wieħed jużah madwar l-għajnejn, għaliex il-ġilda tkun irqaq f'din il-parti sensittiva tal-wiċċ.

Għal wara t-"toner", jeżistu s-"serums"; li jintużaw biex inżidu l-vitamini fil-wiċċ u l-għonq; minħabba li jkunu magħmulin b'ingredjenti fini li jippenetraw il-ġilda faċilment.

Huwa xjentifikament approvat illi l-wiċċ għandu bżonn kemm il-Vitamina C filgħodu, u anke l-vitamina A filgħaxija.

Però wieħed qatt m'għandu jixtri bl-amment, iżda dejjem jieħu pariri professjonali, kemm mingħand it-terapista, jew id-dermatoloġista tiegħu, għaliex dawn il-prodotti jingħataw abbażi tal-età tal-persuna, u l-kundizzjoni tal-ġilda.

Jaf ikun hemm ukoll ċerti kundizzjonijiet kroniċi oħrajn, jew bħal pereżempju, fit-tqala, fejn ċerti vitamini li semmejna jridu jiġu evitati.

Wara s-"serum" irridu wkoll napplikaw il-krema tal-wiċċ (moisturizer).

Dan nagħmluh billi nibdew mill-għonq u nużaw idejna t-tnejn u ntellgħu 'l fuq.

Jeżistu ħafna tipi ta' kremi għal kull età u tipi differenti ta' ġilda.

Normalment, it-terapista għandha tigwida lill-klijenti xi prodotti huma l-aħjar għalihom, billi tistaqsihom mistoqsijiet sempliċi; bħal jekk jkunux jbatu minn xi kundizzjonijiet mediċi, jekk jiħdux xi mediċini b'mod regolari, jekk ipejpux u kemm jixorbu ilma kuljum.

Ma ninsewx wkoll l-użu importanti tal-krema kontra r-raġġi tax-xemx.

Din għandu jkollha minn tal-anqas UV factor 50, u tkun kontra r-raġġi tal- UVA u tal-UVB; sabiex tkun tista' tipproteġi ċ-ċelloli li jinsabu iktar 'l isfel fis-saffi tal-ġilda tagħna minn mard serju, bħall-kanċer tal-ġilda.

Jeżistu diversi forom ta' krema kontra r-raġġi tax-xemx, u wieħed għandu joqgħod attent li juża' biss dak li verament jgħodd għalih, għaliex inkella faċilment jaf joħloq problemi oħra bħal ma' huma l-"blackheads" jew żejt żejjed fil-ġilda tal-wiċċ.

Issa li l-użu tal-maskri sar obbligatorju f'postijiet pubbliċi, ikun ferm aktar għaqli li napplikaw il-krema tax-xemx; biex ma nispiċċawx b'żewġ kuluri differenti f'wiċċna.

Dan il-proċess faċli tat-tindif tal-ġilda tal-wiċċ m'għandux jieħu aktar minn ftit minuti, u idealment għandu jsir darbtejn kuljum.

Darba jew darbtejn fil-ġimgħa, imbagħad għandna nużaw ukoll "scrub" li jgħinna nżommu l-ġilda morbida, billi jneħħilna ċ-ċelloli mejta, u għalhekk, indirettament; ikun qed jgħin ukoll lill-ġilda tirċievi aħjar il-prodotti kollha li semmejna qabel.

Ma ninsewx ukoll li fis-suq hawn diversi "masks" li jkun fihom ħafna nutrijenti u jagħmlu differenza kbira fil-ġilda tagħna.

Insibu forom differenti, saħansitra dawk li tista' torqod bihom.

Għal min forsi jixtieq jkun iktar ekonomiku, llum wieħed jista' wkoll jinforma ruħu kif jista' jħallat xi ingredjenti naturali bħall-għasel, yoghurt, u frott sabiex joħloq "masks" jew "scrubs" huwa stess.

Fl-aħħar iżda mhux l-inqas, nixtiequ nfakkru wkoll il-bżonn li nixorbu minn tal-anqas 2 litri l-ilma kuljum, ma npejpux u nieħdu l-vitamini/minerali kollha neċessarji billi nieklu dieta ibbilanċjata, kemm biex insaħħu s-sistema immunitarja tagħna waqt dan iż-żmien ta' pandemija, iżda anke biex intejbu d-dehra tal-ġilda tagħna; kemm dik tal-wiċċ u anke tal-kumplament tal-ġisem.

B'hekk nistgħu ngħinu biex nevitaw li jifforma t-tikmix, ġilda xotta jew tbajja.

Il-ħin li ninvestu fina nfusna m'hemmx prezzu, u huwa vitali li jkollna mħabba u rispett lejna nfusna, billi naprezzaw saħħitna u s-sbuħija tagħna.

Is-saħħa u-sbuħija hija responsabbiltà individwali.

Ħudu ħsieb u kunu prudenti.

Jekk għandek xi mistoqsijiet li trid tistaqsi jew xi suġġett li tixtieq li nitkellmu dwaru ibgħatilna fuq info@skoperta.net


It-talent tal-kantanta ta' 14-il sena Emma Cutajar jidher li ħalla mpatt mhux biss f'pajjiżna imma wkoll internazzjonali.

Dan ġie ikkonfermat hekk kif YouTube Channel Top 10 Talent li fih hemm kważi 6 miljun persuna abbonata, inkluda l-audition ta' Emma waqt il-Malta's Got Talent bħala waħda fost l-aqwa 10 kanzunetti emozzjonali.

Fl-audition tagħha Emma interpretat il-kanzunetta oriġinali I Miss You, li kitbet u ikkomponiet hija stess.

Nawguraw lil Emma ħafna aktar suċċess!


Illum se nitkellmu dwar x'għandna nagħmlu għall-ġilda xotta li kultant twassal ukoll għal ħakk u ħmura.

Għalkemm beda l-bard importanti li ma nieħdux banjijiet jew showers b'ilma jaħraq ħafna għaliex dan iwassal biex ineħħi żejt importanti mill-ġisem tagħna.

Noqgħodu attenti x'tip ta' prodotti nużaw biex ninħaslu.

Tajjeb li naqraw dak li jkun fih il-prodott.

Nużaw body scrub.

Din tgħin ħafna biex inneħħu l-ġilda il-ħażina u nassigurakom li r-riżultat jibda jidher mill-ewwel.

Fl-aħħarnett tajjeb li wiehed juża' Body Balm kuljum.

Dan jgħin biex il-ġilda tagħna ma tixxuttax u tibqa' morbida.

Ħaġa li nħobb nuża jien u li sibtha effettiva ħafna hija l-BODY BRUSHING.

Sempliċi ħafna biex tagħmilha.

Għandu jkollok brush tajba ċatta u bil-manku twil.

Kuljum se tgħaddi minn saqajk 'il fuq dejjem favur il-qalb u ġismek kollu anke idejk.

Ir-riżultat huwa li maż-żmien ikollok ġilda tleqq u morbida.

Xi jwassal għall-ġilda xotta?

Mat-tibdil tat-temp speċjalment xitwi ninnutaw illi jkollna ġilda qisha bil-qsim, frak u anke tħossha miġbuda.

Dan huwa wkoll għall-fatt li nilbsu aktar ħwejjeġ U allura l-ġilda tagħna tkun aktar koperta nieqsa mill-arja.

Fatt naturali li dejjem jgħin huwa li nixorbu ilma.

Qatt m'għandu jkun kiesaħ imma nagħmlu sforz u nixorbu aktar.

Tista' mal body balm tuża' krema kemm taċ-ċellulite kif ukoll kontra stretch marks.

Jekk għandek xi mistoqsijiet jew xi suġġett li tixtieq li nitkellmu dwaru, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


Kull ġurnata li tgħaddi naraw riklami li bħal donnhom iridu jbiegħu l-kuntentizza.

Din il- kuntentizza tiġi mibjugħa jew bħala forma ta' karrozza sabiħa.. jew ikel bnin u ġieli xi vaganza.. u ħafna aktar…

Il-kuntentizza dejjem tipprova tiġi mibjugħa fil-forma ta' prodotti …

Iżda l-kuntentizza hija xorta oħra.. mhix tangibli, mhix oġġett ..

Iktar ma nixtiequ nkunu kuntenti xi kultant aktar ma jirnexxielniex nakkwistaw dak li rridu.. bħalma meta tkun trid torqod b'saħħa kbira u tkun għajjiena u xorta ma tkunx tista'..

Xi ftit snin ilu għaddejt minn esperjenza personali u rrealizzajt li inutli nagħmel ħafna pjanijiet biex inkun kuntenta..

Għax il- kuntentizza tiġi minn ġewwa…

Dak li jiġi minn barra bħal oġġetti li nixtru eċċ.. joffru biss kuntentizza temporanja..

Iddeċidejt li dejjem infittex li noħroġ mill-comfort zone tiegħi.. li nipprova attivitajiet ġodda .. li ma nagħlaqx bibien għal ħbiberiji ġodda..

Kif ukoll aċċettajt ir-realtà li mhux dejjem se nkun kuntenta..

Għax dik hi l-verità tal-ħajja..

Però rrealizzajt ukoll li jekk jkolli esperjenzi interessanti, dan se jgħini fil-proċess li fl-aħħar mill-aħħar ngħix fil-paċi..

U xejn ma jieħu post dawn il-mumenti sbieħ..

L-attenzjoni tiegħi nitfagħha fuq dak li jgħini nħossni aħjar..

Allura x'jista' jgħini niffoka aktar fuq esperjenzi li jgħinuni nħossni tajjeb?

Forsi nneħħi l-kelma kuntentizza mill-vokabolarju tiegħi?

U minflok nistaqsi lili nnifsi..

Qed nesperjenza sodisfazzjon jew serenità?

Kultant qed nidħak daħka tajba mal-ħbieb?

Qed niltaqa' ma' nies li jġiegħluni nħossni tajjeb?

Forsi nista' ngħix aktar fil-mument?

Jew qed inħalli l-passat jiddominali ħajti..

Jew ngħix imwerwer mill-futur?

Jekk dan hu dak li qed jiġri .. allura qed infittex għajnuna biex nimxi 'l quddiem?

Ftakar li mhux reali li nkunu kuntenti l-ħin kollu.. il-ħajja għal ħadd mhi faċli .. u kulħadd għandu s-slaleb tiegħu..

Anke jekk minn barra naraw lil xi ħadd li għandu ħajja perfetta..

Ftakar li mhux kull ma jleqq hu deheb..

Għandi idea ċara ta' x'jogħġobni jew x'nixtieq minn ħajti?

Fittex x'inhuma l-għanijiet tiegħek u ibda triq lejn dak li tixtieq tikseb naqra naqra kuljum..

Bil-mod tasal.. ftakar li impossibli tilħaq l-għanijiet tiegħek kollha f' daqqa

Ir-riċerka ssostni li meta aħna nagħtu lil ħaddieħor u mhux naħsbu fina nnfusna biss inħossuna ahjar mentalment

Ftakar li ma tistax tkun pożittiv il-ħin kollu

Tibzax tiċċaqlaq minn sitwazzjoniijiet jew relazzjonijiet fejn ma tħossokx apprezzat

Tiddejjaqx jew tħossok skomdu għax xi ħadd jistaqsi kif int u tħossok li trid tgħid li int tajjeb, jista' jkun li ma tkunx tajjeb … ma jimpurtax

Ħu ħsieb saħħtek.. stress żejjed jaffetwak fiżikament ukoll

Tiddejjaqx toħroġ mill-comfort zone tiegħek..

Tajjeb li ssir taf nies ġodda

Jew li tmur postijiet li qatt ma mort..

Jew forsi tibda passatemp ġdid..

Iċċekkja dwar mindfulness u meditation jekk m'intix intiż dwarhom..

Oħroġ fin-natura.. hemmhekk mhux se ssib xi trigger li joħloq ansjetà jew dwejjaq għax ifakkrek f'xi ħaġa jew xi f'xi ħadd li weġġgħak…

Aċċetta l-emozzjonijiet tiegħek anke jekk huma negattivi .. pereżempju.. jekk inti tħoss rabja timbuttahiex 'l hemm iżda aċċetta li qed tħossok irrabjat

Tibzax tħares lejn il-mera u tistaqsi lilek innifsek xi trid

Inti ukoll għandek dritt tinnota x' tixtieq..

Awguri u tislijiet

Jekk għandek xi mistoqsijiet li tixtieq tistaqsi, xi ħsieb li trid taqsam jew xi suġġett partikolari li tixtieq li nitkellmu dwaru, ibgħatilna fuq info@skoperta.net


Meta l-ajru skura u l-mewġ laħaqni u nifsi għoddu nqata' ħassejt rogħda titqawwa ġo fija u qdift sal-bajja ramlija u meta reġa' dalam ħarist 'il fuq u ntbaħt bil-kwiekeb jiddu u ħassejt rogħda titqawwa ġo fija li ħeġġitli qalbi b'tama ġdida għax id-dija tax-xemx kienet aljenatni wisq.

#wpdevar_comment_1 span,#wpdevar_comment_1 iframe{width:100% !important;} Elaine Gauci Scerri Awtriċi


✔ L-isfida tiegħek din il-ġimgħa hija li taħseb dwar dak li verament trid għal ħajtek matul it-12-il xahar li ġejjin, u toħloq il-bucket list tal-2021 tiegħek.

Mhux qed nitkellem biss dwar miri kbar u serji (għalkemm dawk huma dejjem tajbin!) … imma x'inhuma l-affarijiet divertenti u differenti li trid tipprova din is-sena?

💪Bħal dan iż-żmien sena, x'tixtieq li tkun ksibt, ippruvajt jew irbaħt?

📜Aħseb dwarha … u għamel lista!

🏔Titla' muntanja

🍣Titgħallem tagħmel is-sushi

🏖 Iżżur post speċjali għall-vaganzi (issa li nisperaw li nkunu nistgħu nerġgħu nivvjaġġaw mill-ġdid, dalwaqt)

Il-possibbiltajiet huma limitati biss mill-immaġinazzjoni tiegħek!

Int lest għall-isfida ?!🌟

Ejjew nibdew il-lista … x'inhuma t-tlett affarijiet fuq il-lista tiegħek għall-2021?

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Malli ftaħt il-bieb, xammejt riħa qawwija ta' dekompożizzjoni u x-xena li rajt quddiemi ma kont ser ninsiha qatt!

Ġewwa f'din il-kamra rajt tarbija f'kerrikot, tagħti b'idejha u saqajha.

Kienet qiegħda tibki.

Tibki u tolfoq.

Ħarist fil-ġenb.

Lejn is-sufan.

Qalbi għamlet tikk.

Fuq is-sufan rajt lilha.

Dik il-mara.

Dik il-mara li kienet ġiet fil-ħanut tiegħi għal tlett darbiet!

Iżda dik il-mara……….

Iżda…….

"Kif jista' jkun?" bdejt inhewden waħdi.

Kelli nagħmel biċċa mill-qmis li kelli fuqi quddiem imnieħri għax ma stajtx nieħu nifs.

Issa stajt ninnota li kien evidenti li din il-mara kienet ilha mejta għal iktar minn jumejn żgur!

Imma kif jista' jkun?

Jien kont għadni kemm rajtha!

Imbagħad rajthom.

Kienu qiegħdin maġenbha.

Żewġ fliexken mimlija ħalib li kont għadni kemm tajtha!

Kienu maġenb idha tal-lemin!

Bilkemm ridt nemmen……….fil-bidu bdejt naħseb illi kont qiegħed inhewden.

Bdejt nogħrok għajnejja u nberraqhom.

Iżda mbagħad ersaqt lejn it-tarbija, li kienet għadha qiegħda tibki.

Mort biex nerfagħha ħalli noħroġha minn postha.

Mort nara x'kellha bżonn……..

U dak il-ħin rajthom.

Biex inkun għidt il-verita, dak il-ħin infqajt nibki.

Ma stajtx inżomm id-dmugħ.

Beda jinqatgħali n-nifs.

Bdejt inħossni qed nistordi.

Ħarsti marret minn fuq it-tarbija għal dak li kien hemm maġenbha fil-kerrikot.

Erba' fliexken ħalib vojta………………mill-ħanut tiegħi……… Rassejt it-tarbija miegħi, ħarist lejn ommha u b'leħen maħnuq u miksur għidtilha, "L-imħabba ta' bejn omm u tarbija……."

Niżżilt ħarsti lejn it-tarbija.

"Qalbi, il-mama mietet……….imma lilek……..lilek żammitek ħajja…….."

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Għandek bżonn (għal 4 persuni): 4 isdra tat-tiġieġ jew, 4 koxox tat-tiġieġ boneless Mgħarfa żejt taż-żebbuġa Basla mqatta' rqiqa 3 sinniet tewm imqatta' rqaq Mgħarfa kunserva Mgħarfa meraq tal-lumi 500ml stokk tat-tiġieġ 4 mgħaref dqiq 2 imgħaref żbib 2 imgħaref lewż imqatta' 250ml krema friska Niskata melħ u bżar 2 kuċċarini kemmun Kuċċarina kosbor Kuċċarina turmeric Kuċċarina trab tal-mustarda 2 kuċċarini bżar aħmar jaħraq Niskata ġinġer Niskata kannella Mgħarfa meraq tal-lumi Mgħarfa garam masala spice 2 imgħaref ilma sħun 4 bajdiet iebsin Kosbor frisk (biex iżżejjen)

Nota: Jien inħobb inħallat il-ħwawar in-nixfin kollha fi skutella żgħira qabel ma nibda nsajjar din l-ikla, sempliċement biex nagħmel l-affarijiet aktar malajr u faċli waqt it-tisjir.

Qatta' t-tiġieġ f'biċċiet żgħar, roxx id-dqiq fuq il-biċċiet tat-tiġieġ sakemm jinksew kollha.

Saħħan iż-żejt f'taġen kbir, u aqli t-tiġieġ għal ħames minuti fuq kull naħa.

Neħħi t-tiġieġ mit-taġen u żommu f'post sħun.

Fl-istess taġen, aqli l-basla u t-tewm sakemm jiħmaru ftit.

Żid il-ħwawar in-niexfa kollha (kemmun, kosbor, turmeric, mustarda, ġinġer, kannella, trab tal-bżar aħmar, melħ, bżar u garam masala).

Żid l-ilma sħun u ħawwad malajr sakemm ikollok pejst.

Żid il-kunserva u l-meraq tal-lumi, u erġa' ħawwad.

Issa żid il-biċċiet tat-tiġieġ u ħawwad għal madwar 2 minuti sakemm ikunu miksija kompletament bit-taħlita.

Żid l-istokk tat-tiġieġ sħun, ħawwad sewwa, u meta jibda jiftaħ jagħli, baxxi n-nar u ħallih itektek għal madwar 30 minuta.

Imbagħad żid iż-żbib, il-lewż, u l-krema friska.

Ħawwad, u sajjar fuq nar baxx għal 5 minuti oħra.

Servi ma' ross mgħolli u żid bajda iebsa sħiħa fuq kull platt.

Żejjen bil-weraq tal-kosbor frisk.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi


Illum għal darb'oħra flimkien se nimxu pass pass għal dehra aħjar li ġġiegħlna nħossuna iżjed kunfidenti bid-dehra tagħna.

Ħafna jistaqsu għaliex hemm il-bżonn li nużaw night cream.

Id-differenza se ngħidhielkom issa.

Id-day cream jew kif nafuh aktar il-Moisturizer qiegħed hemm għal dawn ir raġunijiet;

Il-kwalità tal-ġilda tagħna; xotta, żejtnija, imħallta, bil ponot..

X'nixtieq li l-krema li qed nuża ttini?

Iżjed ġilda radjanti?

Jew inkella għaliex il-ġilda bl-età niżlet xi ftit.

Kontra tniġġis tal-arja?

Dawn huma kollha ftit ideat għaliex il-persuna tuża Day Cream.

Li nista' nassigura li hemm differenza kbira meta nużaw xi tip ta' krema fuq il-wiċċ għal ħdejn xi ħadd li ma juża xejn.

Punt important hu li dejjem għandna nużaw daycream fuq wiċċ nadif billi nnaddfu tajjeb u mqar darba fil-ġimgħa nużaw scrub.

Dawn huma punti li tkellimna fuqhom drabi oħra.

Fejn u meta għandna nużaw il-krema tal-għajnejn?

Wara li nkunu naddafna wiċċna u għamilna Toner jew Hydrating spray nibdew billi napplikaw l-Eye Cream.

Noqgħodu attenti li ma nersqux daqshekk qrib l-għajn għaliex mal-ħin il-krema tersaq iżjed mal-għajn, u wara napplikaw id-day cream.

Dan għandu jkun ritwal ta' kuljum għaliex b'hekk tara differenza fuq il-ġilda tiegħek meta tagħti ċans il-prodott jaħdem.

Għaliex tajjeb li nużaw il-krema ta' bil-lejl?

Bil-lejl il-ġilda tagħna tipproduċi ċelloli ġodda, u xogħol in-night cream huwa li dawn iċ-ċelloli jiġġeneraw b'saħħithom sabiex ikollna ġilda dejjem aħjar.

Meta nixtru night cream dan ma nistawx nużawh għal filgħodu għaliex ma jkollux tip ta' protezzjoni li jkollna bżonn, bħal protezzjoni mix-xemx u anke mit-tniġġis tal-arja.

L-età taffettwa meta nixtru dawn il-prodotti?

Tajjeb li ngħidu li dawn il-prodotti tal-wiċċ jinxtraw skont l-età għaliex ma tistax tuża krema li mhijiex adattata għaliex minflok ġid tkun qed tagħmel ħsara.

Punt ieħor importanti hu li dak li hu tajjeb għal waħda mhux bilfors tajjeb għal oħra għalhekk tajjeb li qabel nixtru jkollna xi tip ta' konsultazzjoni ma' min ikun inkarigat li jispjega l-prodott kif suppost.

Jekk għandek xi mistoqsijiet jew xi suġġett li tixtieq li nitkellmu dwaru, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Josette Grech Maniġer tad-diviżjoni tas-sbuħija


L-ewwelnett nibda billi nawguralkom għas-sena l-ġdida..

Fil-ġimgħat li għaddew semmejna ħafna drabi li hu ok li xi kultant ma nħossuniex ok..

Tajjeb li forsi nifhmu aħjar għala jkollna emozzjonijiet fejn inħossuna li aħna persuni ħżiena jew li hi tal-mistħija li nuru min aħna jew xi kultant nirreċtaw li aħna tajbin biex ma niġux iġġudikati..

Infatti qisu xi kultant inkunu aħna stess li nemmnu li għandna niġu iġġudikati.

Kollha kemm aħna għandna bżonn li nikkomunikaw u li jkollna konnessjoni ma' persuni oħrajn.. dan hu kruċjali għas-saħħa mentali tagħna..

U hawnhekk fejn l-emozzjonijiet li jien ma jistħoqqlix din il-konnessjoni tgħolli rasha..

Xi kultant hemm minn iħossu li ma jistħoqqlux li jkollu konnessjoni ma' ħaddieħor għax għandu jew kellu ħafna problemi.. jew li forsi ħajjitna ma mxietx mat-"timetable" li l – maġġoranza jimxu fuqha…

…dawn huma l-ħitan li nibnu aħna stess..

Infatti huwa diffiċli ħafna meta aħna stess niġġudikaw lilna nnfusna… għax bħal inpoġġu ktajjen ma' saqajna għall-kumplament ta' ħajjitna… Ġieli sibt ruħek iġġudikat mill-boss tiegħek fuq kull ħaġa li tagħmel allavolja ma jkunx jistħoqqlok? immaġina tagħmel hekk lilek innifsek kuljum u kull ħin..

Din hi kollha dik li bl-Ingliż ngħidulha shame… meta nħossu dawn l- emozzjonijiet iċ-ċans hu li ntellgħu ħajt għoli..

U dan il-ħajt iżommna milli nkomplu l-ħajja normali tagħna .. nibqgħu ngħixu fil-passat tagħna u bħal domino effect ħaġa ġġib lill-oħra.. ninqabdu f'ċirku li ma jwassal imkien..

Xi ħaġa li ħafna minna nagħmlu hu li ma nammettux li qed inħossu dawn l-emozzjonijiet iżda nitfgħu kollox taħt it-tapit.. u ġieli wkoll inwaħħlu f'ħaddieħor jiġifieri li ħaddieħor qed jittrattana ħażin, bħal nilbsu libsa ta' vittma u nibqgħu ngħixu biha..

Fir-realtà mhix is-sitwazzjoni li tpoġġina f'pożizzjoni fejn nistmerru lilna nfusna, iżda l-mod kif aħna nħarsu lejna nfusna..

Mela hi x'inhi s-sitwazzjoni, importanti li ma niġġudikawx lilna nfusna, għax din il-perspettiva hija xi ħaġa li tumiljana u tkissirna..

Allura kif nistgħu nħottu ħitan li jkissruna?

L-ewwel ħaġa li għandna nagħmlu hija li niġu konxji ta' dak li qed inħossu..

Imbagħad importanti li nippruvaw insibu soluzzjoni.. billi nistaqsu lilna nfusna x'nistgħu nagħmlu aħjar dwar is-sitwazzjoni … u kif nistgħu ntejbu lilna nfusna… x'tagħlima ħadna minn dak li ġara u nistaqsu x'inhu l-pass li jmiss.

Kull meta nkunu se niġġudikaw lilna nfusna rridu niftakru x'qed nagħmlu u għaliex qed nagħmlu hekk..

Li naċċettaw dak li aħna għaddejna minnu hu importanti, iżda mhux li nħallu lil dan jiddetta dak li aħna..

Jekk nirrealizzaw li aħna għaddejjin minn dawn l-emozzjonijiet għal tul ta' żmien u bħal inħossuna staġnati importanti li nfittxu s-sapport li hemm bżonn.

Ma rridux nibżgħu naċċettaw il-pożizzjoni li nkunu fiha għax ħafna drabi li nagħmlu hu li ninqabdu f'xibka u ma nkunux nistgħu noħorġu minnha.. dan għax nibdew nemmnu li aħna persuni ħżiena jew m'hemm l-ebda tama għas-sitwazzjoni tagħna.

Ngħiduha kif inhi mhix faċli biex inbidlu din il-mentalità iżda mhijiex impossibbli lanqas..

U Jekk jirnexxielna ħajjitna tinbidel sew u għall-aħjar..

Jew niddeċiedu li nibqgħu maqfula f'għar mudlam… jew niddeċiedu li pass pass noħorġu minn dak l-għar u nibdew nimirħu fil-beraħ…

Awguri u tislijiet

Jekk għandek xi mistoqsijiet li tixtieq tistaqsi, xi ħsieb li trid taqsam jew xi suġġett partikolari li tixtieq li nitkellmu dwaru, ibgħatilna fuq info@skoperta.net


Jien u Int Flimkien, kanzunetta miktuba minn Rita Pace b'mużika u produzzjoni ta' Marco Debono, kantatha minn Rita Pace u Amber Scerri.

L-idea għal din il-kanzunetta kienet ta' missier Amber, fejn avviċina lill-kantawtriċi Rita Pace u ddeċidew li jiddedikaw din il-kanzunetta għad-Dar tal-Providenza bl-għan li tħeġġeġ aktar nies biex jgħin fil-bżonnijiet li teħtieġ din id-dar, mhux biss fil-festi imma matul is-sena kollha.

Ix-xogħol kollu sar b'mod volontarju, inkluż ukoll il-ġbid u l-produzzjoni tal-vidjo mużikali minn John Mckay.

It-tim ta' din il-produzzjoni jirringrazzja lis-sindku tas-Siġġiewi Mr Dominic Grech u lil Fr Martin Micallef tal-appoġġ tagħhom għal dan il-proġett.

Tista' tagħmel id-donazzjoni tiegħek fuq dawn in-numri:


Ilbieraħ ġie mniedi vidjo mużikali b'interpretazzjoni ta' kanzunetta klassika tal-1982, minn Adrian Galea u Godwin Lucas.

Fuq il-midja soċjali Adrian Galea qal li f'bidu ta' sena ġdida, l-imħabba tagħhom lejn il-mużika hi b'saħħitha aktar minn qatt qabel.

Huwa qal ukoll li meta avviċina lill-kuġin tiegħu dwar il-proġett li kellu f'moħħu, kien ferm ħerqan sabiex jibdew jaħdmu fuqu.

Filwaqt li esprima l-ferħ u s-sodisfazzjon tagħhom li qed jaqsmu mal-pubbliku dak li ilhom jaħdmu fuqu f'dawn l-aħħar ġimgħat, ma żvelax l-isem tal-kanzunetta u ħalla f'idejn min jisma' din l-interpretazzjoni biex jipprova jagħraf l-isem tal-kanzunetta.

Ringrazzjamenti speċjali lit-tim wara dan il-proġett:

Ilkoll naqblu li hija interpretazzjoni mill-aqwa b'vuċijiet li jagħmluha waħda speċjali u unika.

Int għandek idea x'jisimha din il-kanzunetta?

Ħallilna kumment hawn taħt 👇


🤸♀⚡Din il-ġimgħa għandi sfida interessanti għalik … 🔮 Irridek li tħares fil-ballun tal-kristall immaġinarju tiegħek u tmur 'il quddiem għal sena minn issa u timmaġina l-ħajja.

Dan mhux biss dwar dak li tkun wettaqt (imma jista' jkun parti minnu wkoll).

🙋♀🧐 Irridek tgħaġġel 'il quddiem sena u tara lilek innifsek u ħajtek.

🦄 Kif tħossok?

🤩 Kif tidher ħajtek?

👨🚀👩🎤Kif tqatta' l-ġranet tiegħek?

⭐U l-mistoqsija finali … x'inbidel?

💭💤💥Dan hu ċ-ċans tiegħek li toħlom għal dak li tixtieq f'ħajtek u kif tħossok meta tasal fejn tixtieq!

Iktar ma tqatta' ħin fuq dan, iktar ikollok ċarezza.

Meta tkun taf dak li trid li ħajtek tkun, hemm possibilità akbar li l-ħolm kollu li għandek isir realtà.

Iddedika ftit minuti u ikteb deskrizzjoni dettaljata tal-persuna li tixtieq tkun u tal-ħajja li trid li jkollok.

Tħallix dettalji barra.

Din tista' tkun waħda mill-AQWA affarijiet li tagħmel matul is-sena kollha.

Inti se tilqagħha din l-isfida ?!

#wpdevar_comment_1 span,#wpdevar_comment_1 iframe{width:100% !important;} Matthaeus Grasso Kowċ tal-Fitness

Xjentist tal-Eżerċizzju u l-Isport


Għalkemm kultant l-opposti jattraw lil xulxin, jiena u Maggie konna naqblu f'kollox.

Jekk kienet tippreferi ċertu tip ta' ikel, għid li Eric se jogħġbu l-istess…..jekk xi kulur partikolari…….aħdar…..l-istess, jekk konna noħorġu, għid mhux se nillatikaw żgur għax l-istess post kien se jinżlilna għasel!

Insomma, f'Maggie jiena kont sibt persuna eżatt kif dejjem xtaqt.

Persuna li tifhimni.

Persuna li turini li tħobbni.

Malli kont naraha, il-kamra fejn kont inkun kienet tixgħel b'dija fittizja ta' mħabba spettakolari.

Kemm kienet sabiħa!

Xagħar twil iswed lixx, għajnejn kbar kulur il-kafe' mdardar bil-ħalib……xufftejn ħomor nar, mingħajr bżonn ta' ebda rtokk, pulita, dejjem tilbes ħwejjeġ li jixirqulha………insomma, Maggie għalija kienet perfetta!

U xejn ma kien se jibdel dan.

U lili qatt ma kienet issejjaħli Eric.

Anzi, dejjem tgħajjatli 'qalbi'.

"Qalbi, x'se nagħmlu għall-aħħar tas-sena?" staqsietni b'dawk l-għajnejn kbar u sbieħ, hekk kif konna qegħdin nieħdu kafe' f'ħanut prestiġġjuż li konna nħobbu niffrekwentaw flimkien.

"Ma nafx għadni…….lanqas ħsibt!" weġibtha, nomgħod pastina żgħira li kien tana tal-ħanut fuq il-plattina maġenb il-kikkra tal-kafe' mmerraq u miżgħud bir-ragħwa.

"Tridx immorru l-opera?" staqsietni, iżżomm il-kikkra tagħha f'idejha, għadha mhux mittiefsa.

"Hux opera………immorru nixorbu xarba……..niżfnu żifna………" weġibtha mingħajr tlaqliq.

Oħroġ il-għaġeb, kont inħossni komdu nkellimha fuq kollox.

Imma donnu dakinhar kellha tkun l-ewwel darba li jiena u Maggie ma kellniex naqblu.

"Qalbi……inti bis-serjetà?

U trid issuq lura lejn id-dar?

Minjaf kemm se jkun hawn rowdblokks tal-pulizija?"

"U ejja, Maggie……..issa ngħidlek jien f'liema bar immorru nixorbu u ngħaddik minn triq imwarrba fejn kważi ħadd ma jaf biha!" kważi stagħġibt.

Ngħidilkom il-verità l-ħsieb li mmur ningħalaq ġo sala mudlama, nisma' l-għajjat u nara kostumi eżaġerati ma kienx se jkun il-gost u pjaċir tiegħi kif kelli ngħaddi l-bidu tas-sena l-ġdida.

Ir-rakkont ikompli l-ġimgħa d-dieħla……

#wpdevar_comment_1 span,#wpdevar_comment_1 iframe{width:100% !important;} Sharon Calleja Awtriċi


Lola Il-maltemp kienet tibża' minnu u qajla għalqet għajn m'għajn.

Dlonk kif bdiet titħeddel, daqq l-iżverjalin u taret mis-sodda.

Illum kienet se tidħol lura x-xogħol wara l-vaganzi tal-Milied imma qabel riedet tgħaddi tagħmel qadja.

Il-Lidl kellhom ħafna offerti fuq it-tagħmir tal-eżercizzju fiżiku.

Kellha ġenn biex tfittex tasal – li ma jmurx jilħaq jinħataf kollox.

Imbagħad tara kemm nitkessaħ Għajn Tuffieħa," ħasbet bejnha u bejn ruħha.

Imliet it-'trolley' u mxiet lejn il-kaxxiera hekk kif ħasset għafsa fl-istonku.

Lanqas kienet għadha trejqet!

Waddbet pakkett gallettini biex kif tasal l-uffiċju tbillhom fil-kafe qabel tibda l-ħidma "imbaghad illejla training."

#wpdevar_comment_1 span,#wpdevar_comment_1 iframe{width:100% !important;} Elaine Gauci Scerri Awtriċi


Għandek bżonn: Għal 4 porzjonijiet 4 shanks (xikel) tal-ħaruf 2 basliet imdaqsa mqatta' rqaq 4 sinniet tewm imqatta' rqaq 2 bżar aħmar milli jaħraq, imqatta' rqaq ħafna Landa kunserva kbira Nofs kuċċarina zokkor

Daqs kikkra kosbor frisk imqatta', uża z-zkuk ukoll

Kilo fażola bajda mill-kbira

(Nota: Jien nuża tlett bottijijet tal-butter beans mill-kbar u nlaħlaħhom qabel nitfagħhom fil-borma.

Tista' wkoll tuża Canellini beans, jew fażola bajda min-niexfa li tkun għallejt min qabel.)

Mgħarfa żejt taż-żebbuġa

Mgħarfa kemmun

Mgħarfa kosbor niexef

Mgħarfa ħrarat (Baharat)

Mgħarfa chilli powder

Mgħarfa turmeric

Kuċċarina melħ

Kuċċarina bżar

Ħawwad l-ilma u l-kunserva f'borma u poġġiha fuq in-nar ħalli tisħon.

Kif tiftaħ tagħli, żid iz-zokkor, ħawwad, u żid ix-shanks tal-ħaruf.

Agħttih u ħallih itektek fuq nar baxx ħafna sakemm tlesti l-pass li ġej.

Saħħan iż-żejt f'taġen.

Żid il-basal u t-tewm u l-ħwawar in-nixfin kollha.

Ibqa' ħawwad sakemm tara li l-basal irtab.

Żid il-kosbor il-frisk u ħawwad għal xi żewġ minuti.

Żid din it-taħlita tal-basal u ħwawar mal-ħaruf fil-borma.

Ħawwad sew u ħallih itektek fuq nar baxx għal 45 minuta.

Żid il-fażola li tkun saffejt u laħlaħt, ħawwad u ħalli kollox itektek għal kwarta oħra.

L-ikla t-tajba 🙂

Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net

#wpdevar_comment_1 span,#wpdevar_comment_1 iframe{width:100% !important;} Jackie Busuttil Kontributriċi